title: Voltti (kylä)

text: Kylässä toimii dementiakoti, koulu, grillikioski, kattopeltitehdas Voltin Peltikeskus Oy sekä elintarviketehdas Härmä Food Oy entisessä meijerin päärakennuksessa. Jepuan Perunan yksi tuotantolaitos sijaitsee myös Voltissa. Kylällä järjestetään perinteiset kesämarkkinat heinäkuun loppupuolella.


title: Voltti (kylä)

text: Voltissa on maankuulun Antti Isotalon kotitalo sekä toinen kulttuurinähtävyys Knuuttilanraitti, joka on tien varteen rakennettu lähes eheä rivi pohjalaisia "kaksifooninkisia" (eli kaksikerroksisia) taloja. Knuuttilassa sijaitsee myös Juhani Palmun Galleria Palmu, joka on auki kesäisin.


title: Voltti (kylä)

text: Voltissa sijaitsee Voltin rautatieasema, jolla ei pysähdy enää matkustaja- eikä tavarajunia.


title: Voltti (kylä)

text: Lapuanjoen ylittävä Mattilan silta meijerin vieressä rakennettiin aikoinaan palvelemaan suunniteltua rautatielinjausta Vaasa–Kuopio, jolloin Voltista olisi tullut lähes Seinäjoen veroinen rautatieliikenteen risteyspaikka. Ratasuunnitelma jäi ensimmäisen maailmansodan jalkoihin ja jo rakennettu silta toimii kapeana maantiesiltana.


title: Bishon verilöyly

text: Bishon verilöyly on Etelä-Afrikassa 7. syyskuuta 1992 nimellisesti itsenäisen Ciskein pääkaupungin Bishon edustalla tapahtunut verilöyly, jossa Ciskein johtajan prikaatikenraali Oupa Gqozon joukot avasivat tulen 70 000 ANC:n kannattajan mielenosoitusmarssia kohti. Tulituksessa kuoli 29 ja haavoittui yli kaksisataa ihmistä.


title: Bishon verilöyly

text: Yksi ANC:n suurimmista ongelmista 1990-luvun alkupuolella oli sen kykenemättömyys pitää poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70 000 ANC:n kannattajaa marssi kohti Ciskein pääkaupunkia Bishoa. Joukon lähestyessä kaupunkia prikaatikenraali Oupa Gqozan joukot avasivat tulen väkijoukkoon.


title: Bishon verilöyly

text: Tragediasta kritisoitiin myös ANC:n johtoa, jonka katsottiin toimineen harkitsemattomasti. Kritiikki johti ANC:n ja hallituksen välisten neuvottelujen uudelleenalkamiseen, jotka olivat katkenneet CODESA:n epäonnistuttua. 26. syyskuuta Mandela ja de Klerk tapasivat huippukokouksessa, jossa allekirjoitettiin ”yhteisymmärryksen pöytäkirja”. Siinä osapuolet sitoutuivat jatkamaan monipuolueneuvotteluja.


title: Liiketoimintasuunnitelma

text: Liiketoimintasuunnitelma on etenkin perustettavan yrityksen kaavailtua kaupallista toimintaa kuvaava dokumentti.


title: Liiketoimintasuunnitelma

text: Liiketoimintasuunnitelman tarkoituksena on kiteyttää yrityksen koko liiketoiminta sekä jäsentää ja selventää aiotun yritystoiminnan kannattavuutta ja menestymisen mahdollisuuksia. Liiketoimintasuunnitelma on tarpeellinen yrittäjälle itselleen sekä usein edellytyksenä käytettäessä asiantuntijoita apuna toiminnan arvioinnissa. Mahdolliset liiketoiminnan rahoittajat edellyttävät sitä Suomessa lähes poikkeuksetta. Liiketoimintasuunnitelma helpottaa liiketoiminnan aloittamista ja sen kehittämistä, se myös auttaa hallitsemaan varsinaista liiketoimintaa ja työstämään ideoita toteuttamiskelpoisiksi ja tuottaviksi toimenpiteiksi.


title: Liiketoimintasuunnitelma

text: Ilman liiketoimintasuunnitelmaa on ulkopuolisen hankala arvioida liikeidean kannattavuutta, koska ei ole tiedossa kuinka liikeidea on suunniteltu toteutettavaksi ja millaisista lähtökohdista. (tutkimukset, kokemus, alan tuntemus jne.) liikeidea on laadittu.


title: Liiketoimintasuunnitelma

text: Yrityksen liiketoimintasuunnitelmaan on sisällytettävä laskelma siitä, millaisia investointikustannuksia ja muita kuluja yritystoiminnan käynnistäminen edellyttää. Lisäksi yrittäjän on tehtävä laskelmia siitä, millaisia menoja yrityksestä säännöllisesti koituu: palkat, vuokrat, markkinointikustannukset, puhelinlaskut, toimistotarpeet, vakuutukset, tuotteiden tuotantokustannukset ynnä muut ovat merkittäviä kustannuseriä, jotka pitäisi kattaa yhtä säännöllisillä tuloilla. Suunnitelman tulee siis kertoa lukijalleen kaikki tärkeimmät yritystä ja yritystoimintaa koskevat tiedot ja esiteltävä yrittäjän osaamista sekä tulevaisuuden suuntaviivoja.


title: Liiketoimintasuunnitelma

text: Suunnitelmaan kannattaa sisällyttää selkeä laskelma niistä investointikustannuksista ja muista juoksevista kuluista, joita yritystoiminnan käynnistäminen edellyttää.


title: Liiketoimintasuunnitelma

text: Liiketoimintasuunnitelmassa on myös otettava huomioon kannattavuuslaskelmat siitä, millaisella tuotteiden tai palvelujen hinnoittelumallilla menot voidaan kattaa


title: Liiketoimintasuunnitelma

text: Liiketoimintasuunnitelman laatimista varten on olemassa sähköisiä suunnittelupohjia. Julkisten yrityspalveluorganisaatioiden ja rahoittajien yhteinen Oma Yritys-Suomi -palvelu sisältää myös liiketoimintasuunnitelman ja siihen liittyvät laskelmatyökalut.


title: Virka-aika

text: Virka-aika on se aika, jolloin liiketoiminta ja valtion virastot ovat auki.


title: Virka-aika

text: Esimerkiksi englanniksi käytetään termiä "business hours", joka tarkoittaa nimenomaan liike-elämän työtunteja maanantaista perjantaihin. Nämä tunnitkin vaihtelevat eri maissa, ja monissa maissa virka-aika katkeaa päivän siestojen ja rukoushetkien rytmissä. Jossain määrin tauot ovat syntyneet myös paikallisten kuumuusolojen ja työmaaruokailun puuttumisen vuoksi.


title: Virka-aika

text: Suomessa virka-ajalla tarkoitetaan yleensä viranomaisen toimipaikan aukioloaikaa. Suomessa monet ovat tyypillisesti avoinna maanantaista perjantaihin kello 8.00—16.15 lukuun ottamatta pyhäpäiviä ja muita yleisiä vapaapäiviä. Vielä 1960-luvulla Suomen virastoissa lauantaikin oli työpäivä, tosin lyhennetty.


title: Oupa Gqozo

text: Joshua Oupa Gqozo (s. 10. maaliskuuta 1952 Kroonstad) oli entisen nimellisesti itsenäisen Ciskein bantustanin sotilasjohtaja.


title: Oupa Gqozo

text: Gqozo työskenteli nuorena Etelä-Afrikan vankeinhoitolaitoksessa vartijana ja liittyi myöhemmin maan puolustusvoimiin (South Africa Defence Force, SADF), missä toimi rivisotilaana 21. pataljoonassa lähellä Johannesburgia. Kun Ciskein puolustusvoimat (Ciskei Defence Force, CDF) perustettiin maaliskuussa 1981 SADF:n 141. pataljoonasta siirtyi Gqozo CDF:n upseeristoon. Ciskei julistettiin itsenäiseksi valtioksi 4. joulukuuta 1981 ja sen presidentiksi nousi Lennox Sebe. Everstiksi ylennetty Gqozo toimi CDF:ssä muun muassa sotilasattaseana Pretoriassa ja hänet ylennettiin prikaatinkenraaliksi 1988. Joulukuussa 1989 hänestä tuli Ciskein sotilastiedustelun komentaja.


title: Oupa Gqozo

text: 4. maaliskuuta Gqozo toteutti maassa sotilasvallankaappauksen syrjäyttäen presidentti Lennox Seben tämän ollessa valtiovierailulla Hongkongissa. Vuoden 1991 aikana Gqozo perusti Ciskeihin "African Democratic Movement" -puolueen pyrkien vähentämään ANC:n vaikutusvaltaa ja osallistui puolueen nimissä delegaattina CODESAan. Gqozo syytti ANC:tä pyrkimyksestä syöstä hänet vallasta.


title: Oupa Gqozo

text: Yksi ANC:n suurimmista ongelmista 1990-luvun alkupuolella oli sen kykenemättömyys pitää poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70 000 ANC:n kannattajaa marssi kohti Ciskein pääkaupunkia Bishoa. Joukon lähestyessä kaupunkia prikaatikenraali Oupa Gqozan joukot avasivat tulen väkijoukkoon. 7. syyskuuta 1992 Gqozon joukot avasivat tulen 70 000 ANC:n kannattajan mielenosoitusmarssia kohti Bishon edustalla. Tulituksessa kuoli 29 ja haavoittui yli kahtasataa ihmistä. Ciskein korkein oikeus vapautti myöhemmin Gqozon ja ylikersantti Thozamile Velitin verilöylystä nostetusta murhasyyttestä.


title: Oupa Gqozo

text: 22. maaliskuuta 1994 Gqozo ilmoitti Etelä-Afrikan ulkoministeri Pik Bothalle eroavansa Ciskein johtajan tehtävistä. Maahan muodostettiin väliaikainen hallitus, joka hallinnoi maata saman vuoden vaaleihin asti.


title: Luento

text: Luento on suullinen esitys jonkin asian opettamiseksi. Pääasiassa luentoja käytetään korkeakoulussa tai muussa aikuisopetuksessa. Tavallisesti luento-opetus koostuu sarjasta esitelmiä. Luento-opetus voi sisältää keskusteluluentoja, haastatteluluentoja, vuoropuheluluentoja ja korokekeskusteluja. Luennon pitäjä eli luennoija tai luennoitsija seisoo yleensä opetustilan eli luentosalin etuosassa. Luento onkin tyyppiesimerkki frontaaliopetuksesta. Luentoja käytetään silloin, kun opetus täytyy suunnata suurelle yleisölle kerralla. Luennot kestävät vajaasta tunnista useampaan tuntiin.


title: Luento

text: Yliopistoissa luentojen alkamisaikaan liittyy perinteisesti akateemisen vartin käytäntö, jossa esim. "klo 14" alkavaksi ilmoitettu luento alkaa klo 14.15.


title: Nalbert

text: Nalbert Tavares Bitencourt eli ”Nalbert” (9. maaliskuuta 1974) on brasilialainen lentopalloilija, olympiavoittaja ja maailmanmestari.


title: Nalbert

text: Nalbert lopetti lentopallon hetkellisesti vuonna 2005. Hän päätti keskittyä lentopallon sisaruslaji rantalentopalloon. Rantalentopallossa hän menestyi myös kohtuullisesti, mutta ei kuitenkaan niin hyvin että hän olisi pystynyt elättämään itsensä. Hän päätti pelata lentopallokentille, ja teki sopimuksen Italian A1-liigaan Cimone Modenan kanssa kaudeksi 2007. Modenassa Nalbert löysi taas peli-ilonsa lentopalloon, ja päätti myös sarjakauden jälkeen jatkaa Brasilian maajoukkueen mukana ja sen kapteenina. Brasilia voitti kesän aikana Maailmanliigan, Etelä-Amerikan mestaruuden, Pan-American mestaruuden ja kauden kruunasi vielä Maailmancupin voitto, ja pääsy olympialaisiin. Nalbert teki kauden päätteeksi myös sopimuksen kotimaahansa Brasiliaan, Minasin joukkueen kanssa.


title: McCarthy

text: McCarthy-nimisiä henkilöitä ovat muun muassa:


title: Ekola

text: Ekola on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee valtatie 19:n varressa. Ekolan elinkeinotoiminta on maa- ja metsätaloutta. Kylällä harjoitetaan myös turkistarhausta. Kylällä sijaitsee muun muassa koulu, grilli-kahvio, autoliike sekä kyläseura.


title: Nykybaletti

text: Nykybaletiksi ("contemporary ballet") kutsutaan klassisen baletin liikekieleen ja tekniikkaan perustuvia nykykoreografien teoksia erotukseksi vanhoista perinteisistä klassisista teoksista. Se ottaa vaikutteita nykytanssista ja jazzista, mutta hyödyntää usein esimerkiksi baletin varvastossutekniikkaa. Nykybaletissa liikesanastoa laajennetaan muun muassa luopumalla jalkojen aukikierrosta ja käyttämällä nykytanssista lainattua lattiatasossa tapahtuvaa tanssia tai esimerkiksi jazztanssin lantionliikkeitä. Raja sen välillä, mikä voidaan katsotaan baletin uudistamiseksi ja mikä nykybaletiksi, on häilyvä. Toisaalta päällekkäisyyttä on myös nykytanssin kanssa, silloin kun koreografit nojautuvat liikekielessään balettitekniikkaan ja esiintyjätkin ovat ehkä balettitanssijoiksi koulutettuja. Onko esimerkiksi nykytanssia edustavan koreografin teos balettiryhmälle nykybalettia vai nykytanssia? Vastaus riippuu täysin näkökulmasta. Useimmat balettiseurueet esittävät nykyään klassisen ohjelmiston lisäksi modernimpaa tyyliä edustavia teoksia ja nykykoreografit tekevät teoksiaan sekä nyky- että balettitanssijoille.


title: Nykybaletti

text: George Balanchine mainitaan usein nykybaletin isäksi. Hänen 1900-luvun alkupuolella kehittämänsä koreografinen tyyli kantaa nimeä "neoklassinen" baletti ja on perinteisen klassisen baletin ja nykypäivän nykybaletin välimuoto. Balanchinen koreografioissa on muun muassa koukistettuja nilkkoja ja käsiä, epätasapainoisia ("off-balance") asentoja ja perinteisistä tutuistä poikkeavia esiintymisasuja.


title: Nykybaletti

text: Muita nykybalettia edustavia koreografeja ovat muun muassa Maurice Bejart, William Forsythe ja John Neumeier.


title: Aristokles

text: Aristokles oli seuraavien antiikin aikaisten henkilöiden nimi:


title: Salwar kameez

text: Salwar kamiz (myös shalwar kamiz tai shalwar qamiz) on perinteinen housupuku, joka on käytössä Pohjois-Intiassa, Pakistanissa, Bangladeshissa ja Afganistanissa. Se tunnetaan Britanniassa ja Kanadassa myös punjabilaisena pukuna, koska vaate on ollut erityisen suosittu tuosta osavaltiosta saapuneiden maahanmuuttajien keskuudessa. Alun perin se on ollut muslimiväestön vaate, joka on yleistynyt myös hindujen keskuudessa. Afganistanissa ja Pakistanissa pukua käyttävät sekä miehet että naiset. Intiassa, Bangladeshissa, Nepalissa ja Sri Lankassa vaate on pääasiassa naisten käytössä. Salwar kamiz mielletään usein nykynaisen virka-asuksi.


title: Salwar kameez

text: Salwar tarkoittaa löysiä, pyjamaa muistuttavia housuja. Kamiz on pitkä paita tai tunika, jossa on yleensä halkiot molemmilla sivuilla liikkumisen helpottamiseksi. Toisinaan siitä käytetään myös nimeä kurta vastaavan miesten asun mukaan. Moderneissa muotiasuissa tunika voi olla lyhyempi ja housut voivat olla tiukat. Bollywood-musikaalien tanssijoilla voi nähdä tästä asusta hyvinkin niukkoja muunnoksia.


title: Salwar kameez

text: Naisen asuun kuuluu lähes aina myös pitkä huivi tai shaali (dupatta), joka usein joko kiedotaan pään ympärille (usein muslimeilla) tai rypytetään rinnuksille (monesti hinduilla), niin että huivin päät roikkuvat selässä.


title: Salwar kameez

text: Asun nimitys tulee joko suoraan tai persian kautta arabiasta. Se vakiintui alueelle muslimivalloittajien myötä 1400-luvulta lähtien.


title: Salwar kameez

text: "Salwar" eli "shalwar", ; , myös "sirwal" (), "šarvāl"/"sharvaal" (; ; ; ) tai salwar/salowar () on eräänlainen pussihoisujen kaltainen vaate, joita käytetään erityisesti muslimimaissa.


title: Salwar kameez

text: "Kameez" eli "qamis" (; ; ) on eräänlainen tunika.


title: Salwar kameez

text: Shalwar kamizeja on käytetty ainakin 2 000 vuotta. Pohjois-Afganistanissa sijaitsevilta Tillya Tepen kaivauksilta on löydetty ensimmäiselle vuosisadalle ajoittuvia kuninkaallisia hautoja, joissa on ollut shalwar kamiziin puettuja naisia.


title: Hakola

text:
Hakola on kylä entisen Alahärmän kunnan alueella Kauhavalla Etelä-Pohjanmaalla. Kylä on Lapuanjoen varrella lähellä valtatie 19:ää ja muutaman kilometrin koilliseen Ylihärmän kirkonkylästä. Hakolassa on noin 400 asukasta ja siellä on muun muassa entisen Härmän sairaalan tiloissa toimiva terveyskeskuksen vuodeosasto, päiväkoti sekä 80 oppilaan Hakolan koulu.
Kirkonrakentaja Antti Hakola asui Hakolan kylässä.


title: Hanhila

text: Hanhila on kylä Kauhavan kaupungissa Etelä-Pohjanmaalla, entisen Alahärmän kunnan alueella.


title: Avolouhos

text: Avolouhos on kaivos, josta louhinta tapahtuu maan pinnalla. Avolouhoksessa louhitaan malmia eli metalleja tai arvomineraaleja, mutta myös sivukiviä. Sivukiveä joudutaan yleensä louhimaan enemmän kuin malmia. Sivukivilouhinnan määrän määrää kaivossuunnittelu: mitä syvemmältä malmia aiotaan hakea, sen isommaksi kasvaa sivukiven louhintamäärä. Avolouhoksen maksimisyvyyden määrää toiminnan kannattavuus: tietyn rajan jälkeen on edullisempaa louhia malmi maanalaisesti kuin avolouhintana.


title: Esimoderni

text: Esimodernin käsitteellä verrataan kulttuurintutkimuksessa modernia ja sitä edeltävää yhteiskuntaa.


title: Esimoderni

text: Esimodernilla aikakaudella totuus johdettiin auktoriteeteista (tavallisesti jumalasta tai jumalista) ja se otettiin vastaan henkisten välittäjien kautta uskonnollisten viranomaisten muodossa. Tavallisella henkilöllä ei ollut pääsyä ylhäisön maailmaan muuten kuin välittäjien avulla, jotka olivat usein valta-asemissa. Traditio oli järkkymätön ja pyhä. Asiat nähtiin tavallisesti muuttumattomina ja sosiaalista järjestystä pidettiin tiukasti yllä. Ihmisillä oli vain vähän keinoja ymmärtää maailmaa, joten he selostivat maailmaa pääasiassa myyttien avulla, joiden kautta tuntemattomat asiat tulivat tunnetuksi.


title: Esimoderni

text: Länsimainen yhteiskunta siirtyi vähitellen esimodernisuudesta modernisuuteen, kun tieteelliset menetelmät kehittyivät ja saivat monet uskomaan, että tieteen käyttö johtaisi tien kaikkeen tietoon. Totuus nähtiin empiirisen tarkkailun kautta löydettävänä ja uskottiin että kaikki maailman ongelmat voitaisiin ratkaista soveltamalla oikeita välineitä.


title: Whigfield

text: Whigfield (oikealta nimeltään Sannie Charlotte Carlson, s. 11. huhtikuuta 1970 Skælskør, Tanska) on tanskalainen laulaja, näyttelijä ja musiikkituottaja. Yksi hänen tunnetuimmista musiikkikappaleistaan on vuonna 1994 julkaistu ”Saturday Night”.


title: Koponen

text: Koponen on savolainen sukunimi. Nimen katsotaan yleisesti juontuvan ortodoksisesta pyhimysnimestä Prokopios. Suvun kanta-aluetta on vanha Leppävirran suurpitäjä ja erityisesti Varistaipaleen kylä (nykyistä Heinävettä). Suku haarautui useisiin sukuhaaroihin jo 1500-luvun kuluessa.


title: Koponen

text: Tunnettuja Koposia:


title: Maanalainen kaivos

text: Maanalainen kaivos on paikka, jossa malmia louhitaan tunneleista käsin. Maanalaisessa kaivoksessa joudutaan malmin ja sivukiven irrotuksen ja poiston lisäksi rakentamaan runsaasti infrastruktuuria: tunneleita, sähköverkostoa, tuuletuskanavia ja vesijohtoja. Tunnelit joudutaan usein myös tukemaan joko pultein, verkotuksin tai betonoimalla.


title: Maanalainen kaivos

text: Louhinnan valmistelu vaatii maanalaisissa kaivoksissa runsaasti aikaa. Tunneleista käsin malmi louhitaan maanalaisista louhoksista eri menetelmillä, jotka riippuvat malmin ja sen isäntäkiven luonteesta, rakenteesta ja asennosta. Yksittäinen louhos saattaa valmisteluvaiheessaan vaatia runsaasti erillisiä tunneleita muun muassa porausta ja räjäytystä sekä lastausta ja malmin kuljetusta varten. Malmi voidaan kuljettaa ylös kaivoksesta joko kuorma-autoilla, vinokuljettimilla, tai kaivoshissin avulla. Isommissa maanalaisissa kaivoksissa on usein myös maanalaiset murskaamot, huolto- ja korjaamotiloja, sosiaalitiloja ja esimerkiksi Pyhäsalmen kaivoksessa maailman syvin sauna.


title: Maanalainen kaivos

text: Maanalaiset kaivokset ovat riskialttiita työpaikkoja. Vaaroja ovat muun muassa sortumat, tulvat, tulipalot ja myrkylliset kaasut. Mitä syvemmällä kaivostoimintaa harjoitetaan, sen suurempi on kallioperässä vallitseva paine. Tämä vaikeuttaa toimintaa ja lisää kallion tukemisen tarvetta. Tämän vuoksi työturvallisuudesta huolehtiminen ja kulunvalvonta on oleellinen osa maanalaista kaivostoimintaa.


title: Maanalainen kaivos

text: Länsimaissa kaivostoiminta on nykyisin yleensä pitkälle koneistettua ja osin automatisoitua. Kehitysmaissa kaivostoiminta on työvoimaintensiivisempää toimintaa, jossa käsityöllä on edelleen merkittävä osuus. Sama näkyy myös työturvallisuudessa. Vaarallisimpia kaivoksia ovat hiilikaivokset, joissa muun muassa Kiinassa kuolee vuosittain tuhansia ihmisiä kaasuräjähdysten ja niiden aiheuttamien sortumien seurauksena.


title: Maanalainen kaivos

text: Suomessa on useita maanalaisia kaivoksia. Näistä vuonna 2007 toiminnassa olivat muun muassa


title: Valtion turvallisuusneuvosto

text: Valtion turvallisuusneuvosto () oli Etelä-Afrikan hallituksen vuonna 1972 perustama turvallisuuselin. Se oli alun perin yksi kahdestakymmenestä komiteasta, joiden tehtävänä oli toimia neuvoa-antavana elimenä maan hallitukselle, mutta vuonna 1979 siitä tuli vaikutusvaltaisin neljästä jäljelle jääneestä komiteasta. Sen puheenjohtajana toimi presidentti P.W. Botha ja muina jäseninä olivat puolustus-, ulko-, oikeus- sekä lain ja järjestyksen ministerit, maan puolustusvoimien (SADF) komentaja sekä turvallisuuspoliisin ja sotilastiedustelun komentajat.SSC toimi kansallisena komentokeskuksena, jossa käsiteltiin tuoretta tiedustelutietoa ja muodostettiin turvallisuuspoliittisia linjauksia. Sen toimintaa tuki noin 90 hengen sihteeristö, joka koostui pääasiassa sotilas- ja tiedusteluhenkilöistä.


title: Valtion turvallisuusneuvosto

text: Valtion turvallisuusneuvoston päätöksiä toimenpanemaan luotiin yhdistettyjä hallintokeskuksia (), jotka pääsääntöisesti vastasivat maan sotilaspiirejä. Vuonna 1986 maassa toimi kaksitoista hallintokeskusta, joiden johtajina toimi armeijan tai poliisin prikaatinkenraaleja. Prikaatinkenraalien alaisuudessa oli 50–55 armeijan ja turvallisuuspoliisin upseeria. Yhdistetyt hallintokeskukset ohjasivat niin sanottujen alikeskusten toimintaa alueellaan, jotka muodostuivat kaupunkien virkamiehistä sekä poliisin ja armeijan yksiköistä. Alimman tason turvallisuusjärjestelmässä muodostivat "minikeskukset", jotka olivat palo- ja postipäälliköitä ja paikallisia turvallisuusvirkamiehiä.


title: Aelius Aristides

text:
Publius Aelius Aristides () (117–181) oli kreikkalais-roomalainen reettori, jota pidetään toisen sofistiikan keskeisimpänä edustajana.
Aelius Aristides osoitti puhujankykynsä jo nuorena, ja omisti itsensä retoriikan opiskelulle. Retoriikka oli hänelle kaikkein korkein ammatti. Sen ohella hän harrasti runoutta. Hänen opettajiaan olivat Herodes Atticus, jota hän kuunteli Ateenassa, sekä Aristokles Pergamonlainen, Polemon Smyrnalainen ja grammaatikko Aleksandros Kottyaionlainen.


title: Aelius Aristides

text: Aristideelta on säilynyt 55 puhetta ja kaksi tutkielmaa retorisista aiheista. Puheisiin kuuluu mm. eri jumaluuksien ja kaupunkien ylistyspuheita. "Pyhät kertomukset" ("Hieroi logoi") on Aristideen kirjoittama omaelämäkerrallinen teos, joka kertoo erityisesti tekijänsä sairauden ja parantumisten vaiheista.


title: Allan Wells

text: Allan Wipper Wells (s. 3. toukokuuta 1952 Edinburgh) on entinen skotlantilainen pikajuoksija, joka voitti Britannian edustajana olympiakultaa 100 metrin juoksussa Moskovan 1980 olympialaisissa. Hän kukisti tiukassa kilpailussa Kuuban Silvio Leonardin; molemmat saivat saman ajan 10,25. Wells saavutti hopeaa 200 metrillä ajalla 20,21 häviten 0,02 sekunnilla Italian Pietro Mennealle. Ison-Britannian pikaviestijoukkueen jäsenenä hän saavutti neljännen tilan. Wells on yhä viimeisin valkoihoinen, joka on voittanut miesten 100 metrin juoksumatkan olympialaisissa.


title: Allan Wells

text: Helsingin MM-kilpailuissa 1983 Wells sijoittui neljänneksi sekä 100 metrillä (10,27) että 200 metrillä (20,52).


title: Allan Wells

text: Kansainyhteisön kisoissa Wells saavutti kultaa 200 metrillä ja 4 × 100 metrillä sekä hopeaa 100 metrillä Edmontonissa 1978. Neljä vuotta myöhemmin Brisbanessa hän voitti kultaa sekä 100 että 200 metrillä.


title: Allan Wells

text: Vuoden 1986 EM-kilpailuissa hän sijoittui viidenneksi niin 100:lla kuin 200 metrilläkin.


title: Allan Wells

text: Wells ei käyttänyt lähtötelineitä ennen kuin sääntömuutos pakotti hänet siihen Moskovan olympiavuonna-


title: Allan Wells

text: Wellsillä on oma liikesarja.


title: Aelius

text: Aelius tai Aelia oli seuraavien antiikin roomalaisten henkilöiden nimi:


title: Livio Berruti

text: Livio Berruti (s. 19. toukokuuta 1939 Torino, Italia) on italialainen entinen pikajuoksija ja olympiavoittaja. Hänestä tuli yllättäen 200 metrin kultamitalisti Rooman olympiakisoissa 1960.


title: Livio Berruti

text: Rooman olympialaisissa Berruti sivusi 200 metrin maailmanennätystä 20,5 niin välierissä kuin loppukilpailussakin. Hän ankkuroi samoissa kisoissa Italian 4 × 100 metrin viestijoukkueen neljänneksi. Tokion olympialaisissa 1964 Berruti sijoittui 200 metrillä viidenneksi ajalla 20,8. Hän juoksi lisäksi avausosuuden Italian seitsemänneksi sijoittuneessa pikaviestijoukkueessa. Budapestin EM-kisoissa 1966 Berruti oli 200 metrillä seitsemäs. Méxicon olympialaisissa 1968 hän juoksi viimeisen osuuden Italian seitsemänneksi sijoittuneessa 4 × 100 metrin viestijoukkueessa.


title: Livio Berruti

text: Berruti voitti Universiadeissa kultaa 100:lla ja 200 metrillä Torinossa 1959.


title: Livio Berruti

text: Hän saavutti Välimeren kilpailujen kultaa 200 metrin juoksussa ja hopeaa 100 metrin juoksussa vuonna 1963.


title: Livio Berruti

text: Berrutin tavaramerkkinä oli juosta mustissa laseissa ja valkoisissa sukissa.


title: Pyhän Kolminaisuuden kirkko (Kempele)

text: Pyhän Kolminaisuuden kirkko eli Kempeleen uusi kirkko on Kempeleen Kirkonmäellä sijaitseva kirkkorakennus. Kirkon paikka sisältyy museoviraston määrittelemiin valtakunnallisesti merkittäviin rakennettuihin kulttuuriympäristöihin. Kirkonmäellä on myös Kempeleen vanha kirkko ja hautausmaa.


title: Pyhän Kolminaisuuden kirkko (Kempele)

text: Seurakunnan kasvaessa 180-paikkainen vanha kirkko oli jäämässä pieneksi. Uutta kirkkoa alettiin suunnitella vuonna 1988. Kempeleen seurakunta järjesti kutsukilpailun uuden kirkon suunnitteluun, ja uusi kirkko vihittiin käyttöön 8. elokuuta 1993. Kirkon sisätilat on suunnitellut Pekka Jauhiainen.


title: Rikastamo

text: Rikastamo on laitos, jossa kaivoksesta louhitusta raaka-aineesta eli malmista poistetaan hyödyttömät mineraalit eli harmeet. Rikastuksen tavoitteena on myös nostaa raaka-aineesta eli syötteestä saatavan tuotteen arvoainepitoisuutta. Rikastuksen tuotetta sanotaan rikasteeksi. Sitä käytetään jatkojalostuksen raaka-aineena.


title: Rikastamo

text: Rikastusmenetelmistä tärkeimmät ovat painovoimaan perustuvat rikastusmenetelmät sekä vaahdotus. Myös magneettisuuteen ja liuotukseen perustuvia menetelmiä käytetään.


title: Rikastamo

text: Painovoimamenetelmät perustuvat mineraalien välisiin tiheyseroihin. Klassinen esimerkki painovoimamenetelmistä on käsikäyttöinen vaskooli. Teollisessa mittakaavassa toimiva vastaava laite on tärypöytä. Raskasta väliainetta voidaan käyttää myös painovoimarikastukseen: kevyempi sivukivi nousee kellumaan väliaineen (esimerkiksi kvartsihiekka-vesiliete) pinnalle kun painavammat malminkappaleet painuvat väliaineen pohjalle. Painovoimamenetelmiä käytetään esimerkiksi metallisen kullan ja kromimalmin rikastukseen.


title: Rikastamo

text: Vaahdotus perustuu mineraalien fysikaalisiin ominaisuuksiin ja pinta-aktiivisuuteen. Tietyillä mineraaleilla on taipumus hylkiä vettä ja sitoutua öljyihin, toiset taas viihtyvät paremmin veden seurassa. Vaahdotuksessa tätä hyödynnetään siten, että rikastettavan aineen ja veden seokseen puhalletaan ilmakuplia, joihin rikastettavat mineraalit tarttuvat, ja kuplien noustessa pintaan kehkeytyy vaahdotusastian pintaan mineraalipitoinen vaahto, joka kuoritaan talteen ja kuivataan. Käänteisessä vaahdotuksessa talteen otetaan vaahdotusastian pohjalle kertyvä sakka. Vaahdottumisen tehostamiseksi voidaan käyttää erilaisia vaahdotuskemikaaleja. Vaahdotus on suosittu rikastusmenetelmä muun muassa sulfidimalmeille. Käänteistä vaahdotusta käytetään esimerkiksi kalkkikiven rikastuksessa.


title: Rikastamo

text:
Magneet
tai harmeen magneettisuuteen. Rautamalmit ovat magneettisia ja niitä voidaan rikastaa magneetin avulla, pigmenttimineraalien tuotannossa magneettiset harmemineraalit taas voidaan poistaa magneetin avulla tuotteesta.


title: Rikastamo

text: Liuotusmenetemiä käytetääliuotetaan vahvaan happoon, ja haposta kerätään esimerkiksi syanidin avulla talteen kulta, joka voidaan erottaa sitten syanidista. Myös elohopeaa on käytetty kullan kerääjänä, mutta nykyään sitä käytetään lähinnä kehitysmaiden kaivoksilla, länsimaissa sen käyttö on lopetettu. Kumpikin kullan kerääjänä toimiva aine on myrkyllinen, mutta oikein toimittaessa syanidi voidaan tuhota ilman haittavaikutuksia. Elohopeaa ei voi tuhota. Liuotusmenetelmä on myös bakteeriliuotus, jossa metallit irrotetaan kallioperässä luonnostaan esiintyvien rikillä elävien bakteerien avulla liuokseen, josta ne sittemmin erotetaan. Tätä menetelmää tullaan käyttämään muun muassa nikkelin rikastamiseen Talvivaaran kaivoksella Sotkamossa.


title: Flavius Philostratus

text: Filostratos (, ) (s. n. 172) oli kreikkalais-roomalainen reettori, joka kuuluu toisen sofistiikan merkittävimpiin edustajiin. "Sudan" mukaan hän eli Philippuksen aikana (244–249).


title: Binaural

text: Binaural on yhtyeen Pearl Jam kuudes studioalbumi, joka julkaistiin 16. toukokuuta 2000. Albumilta julkaistiin kaksi singleä: "Nothing As It Seems" ja "Light Years" . Albumi on yhtyeen ensimmäinen, jossa on mukana rumpali Matt Cameron.


title: Binaural

text: Albumin kansitaide on Hubble-avaruusteleskoopin ottama kuva Hourglass Nebulasta. Hubblen ottamat kuvat Helix Nebulasta ja Eagle Nebulasta ovat myös mukana, sisäkannessa. Kuvia käytettiin NASA:n luvalla.


title: Binaural

text: "Binaural" myi 226 000 kappaletta ensimmäisellä viikollaan. Albumi oli Pearl Jamin ensimmäinen studioalbumi, joka ei myynyt platinaan oikeuttavaa määrää, se myi kultaa Yhdysvalloissa myyden hieman yli 700 000 kappaletta.Kun "Binaural" julkaistiin ensin maaliskuussa 2000, siinä oli vähän erilainen kappalelista, kuin lopullisessa versiossa Jotkut albumin kappaleet poistettiin albumilta, ja julkaistiin vasta albumilla "Lost Dogs", ja kappale "Gods' Dice" lisättiin lopulliseen versioon. Alkuperäinen versio:


title: Osakan saarto

text: Osakan saarto on joukko taisteluita, joiden johdosta Tokugawa-shōgunaatti kukisti Toyotomi-klaanin. Taistelut jakautuivat kahteen osaan, talvi- ja kesäkampanjaan ja ne käytiin marraskuun 1614 ja kesäkuun 1615 välisenä ajankohtana. Kampanja päätti shōgunaatin aseellisen vastarinnan.


title: Osakan saarto

text: Toyotomi Hideyoshin kuoltua 1598 Japanin johtoon nousi viiden vanhimman komitea, jonka merkittävin jäsen oli Tokugawa Ieyasu. Kukistettuaan Ishida Mitsunarin Sekigaharan taistelussa Ieyasu kielsi komitean ja nousi Japanin yksinvaltiaaksi. Ieyasun tavoitteena oli luoda Japanista vahva ja vakaa maa. Ainoastaan Toyotomi Hideyori oli esteenä Ieyasun päämäärän saavuttamiselle.


title: Osakan saarto

text: Vuonna 1614 Toyotomi-klaani kunnosti Osakassa sijaitsevan linnansa ja buddhalaisen temmpelin Hōkō-jin. Korjaustöissä kirkkoon asennettiin kello, johon oli kirjoitettu "Olkoon maa rauhallinen ja kukoistava; idässä se tervehtii kalpeata kuuta ja lännessä se hyvästelee laskevan auringon". Shōgunaatti, jonka vahvat tukialueet sijaitsivat itäisissä provinsseissa, katsoi kirjoituksen loukkaukseksi ja välit Tokugawa- ja Toyotomi-klaanien välillä alkoivat kiristyä. Myös Toyotomi Hideyorin päätös ryhtyä kokoamaan armeijaa rōnineista ja shōgunaatin vihollisista Osakassa. Ieyasu luopui vallasta nimellisesti vuonna 1605, mutta oli kuitenkin huomattavan merkittävä henkilö edelleen. Marraskuussa 1614 Ieyasu katsoi, ettei voinut enää antaa Toyotomin jatkaa armeijan kokoamista ja päätti hyökätä Osakaan 164 000 miehen armeijalla.


title: Osakan saarto

text: Kaupungin saarto alkoi 19. marraskuuta Ieyasun johdettua kolmen tuhannen miehen kokoisen joukon Kizu-joen yli. Viikkoa myöhemmin hän hyökkäsi Imafukun kylään 1500 miehen joukolla lyöden 600 miehestä koostuneen vihollisen. Ieyasu hyökkäsi useisiin muihin pienempiin linnoituksiin ja kyliin ennen 4. joulukuuta tapahtunutta varsinaista iskua Osakan linnaan.


title: Osakan saarto

text: Sanada-maru oli Toyotomin puolella ollut pieni ulkovarustus, jonka 7 000 miehen komentajana oli Sanada Yukimura. Linnoitus torjui useaan kertaan shogunaatin hyökkäyksen ja teki myös itse vastahyökkäyksiä saartorenkaita vastaan ja pystyi useaan kertaan murtautumaan linjojen lävitse. Ieyasu lopulta turvautui tykistön käyttöön ja toi paikalle 300 tykkiä. 22. tammikuuta talvikampanja päättyi kun Tyotomi Hideri vannoi olemaan nousematta kapinaan shōgunaattia vastaan. Samalla myös Osakan linnan vallihauta täytettiin.


title: Osakan saarto

text: Huhtikuussa 1615 Ieyasu sai tietoonsa, että Toyotomi Hideyori oli jatkanut joukkojen kokoamista ja pyrki estämään Osakan linnan vallihaudan täyttämisen. Toyotomin joukot (yleensä "läntinen armeija") ryhtyi hyökkäämään lähellä Osakaa olleita shōgunaatin joukkoja ("itäinen armeija"). Toyotomin joukot, komentajanaan Ban Naoyuki, hyökkäsi shōgunaatin liittolaisen Asano Nagaakiran Wakayaman linnaan 29. huhtikuuta. Asanon joukot tekivät rynnäkön hyökkääjiä vastaan ja torjuivat hyökkäyksen. Itäinen armeija saapui alueelle kesäkuun alussa ennen kuin Hideyori oli ehtinyt vallata alueita itselleen. Dōmyōjin taistelussa 2. kesäkuuta 2 600 Hideyorin miestä kohtasi 23 000 miehestä koostuneen itäisen armeijan. Hideyorin joukkojen komentaja Gotō Mototsugun yritti vetäytyä sumun suojaan, mutta hävisi kuitenkin taistelun. Gotō Mototsugun itse sai taistelussa surmansa. Tämän jälkeen Tokugawan joukot torjuivat Toyotomin kenraali Sanada Yukimuran johtamat joukot Honta-Ryossa. Sanada yritti pakottaa Date Masamunen taisteluun, mutta Date peräytyi, koska hänen joukkonsa olivat näännyksissä. Sanadan joukot seurasivat perässä.


title: Osakan saarto

text: Useiden voitokkaiden taisteluiden jälkeen shōgunaatin joukot olivat Osakan laitamilla, jossa käytiin kampanjan suurin taistelu. Hideyorin 55 000 miestä hyökkäsivät keskelle Itäistä armeijaa samalla kun 16 500 miehen joukko hyökkäisi sivustasta. Ieyasun armeijan komentajana oli Shogun Tukugawa Hidetada ja joukkojen vahvuus oli noin 155 000. Joukot liikkuivat neljässä rinnakkaisessa rivissä ja pyrkivät tekemään koukkauksia. Molemmat osapuolet tekivät taistelussa virheitä, mutta taistelun lopulla Hideyorin joukkojen komentaja Sanada Yukimura sai surmansa ja läntisen armeijan taistelutahto romahti ja lopulta Hideyori teki seppukun.


title: Osakan saarto

text: Shōgunaatti kaappasi Hideyorin 8-vuotiaan pojan Tyotomi Kurimatsun ja mestasi tämän Kiotossa. Hideyorin jalkavaimon tytär Naahime ei saanut kuolemantuomiota. Tytär ryhtyi munkiksi Kamikuran Tōkei-jihin. Shōgunaatti tuhosi Hideyoshin haudan.


title: Osakan saarto

text: Shōgunaatti sai 650 000 kokun eli yhden ihmisen vuosittaista riisinkulutusta vastaavat korvaukset ja ryhtyi jälleenrakentamaan Osakan linnaa. Osakan alueen johtoon nousi Matsudaira Tadaaki.


title: Hangalassin ulus

text: Hangalassin ulus (, ) on paikallinen itsehallintoalue Sahan tasavallan keskiosassa Venäjällä tasavallan pääkaupungin Jakutskin eteläpuolella. Se rajoittuu pohjoisessa Gornyin ulusiin ja Jakutskin kaupunkipiirikuntaan, koillisessa Megino-Kangalassin ulusiin sekä etelässä Amgan, Aldanin ja Oljokminskin uluseihin (piireihin). Hangalassin ulusin pinta-ala on 24 700 km². Tärkeitä elinkeinoja ovat nautakarjan ja hevosten kasvatus.


title: Hangalassin ulus

text: Vuosina 1937-1992 piirin nimi oli Ordžonikidzen ulus, Sergo Ordžonikidzen mukaan.


title: Hangalassin ulus

text: Kunnan eteläosassa Lenan varrella sijaitsee nykyisin Lenan pylväiden kansallispuisto.


title: Hangalassin ulus

text: Piirissä on 18 paikallishallinnollista yksikköä (kuntaa): kaksi kaupunkikuntaa ja 16 maalaiskuntaa (nasleg). Piirin hallinnollinen keskus on Pokrovskin kaupunki.


title: Hangalassin ulus

text:
Kunnat:
Asukasluvun kehitys


title: Majan talo

text: Majan talo on tiettävästi entisen Jalasjärven kunnan Koskuen kylän vanhin rakennus Kurikan eteläosassa. Tila on perustettu vuonna 1663. Se toimi majatalona 1800-luvulla ja se sai Vaasan läänin kuvernöörin tunnustuksen siisteydestään 1800-luvulla. Aikaisemmin taloa kutsuttiin Majalan taloksi ja se on Vanhatalon ohella toinen Koskuen kylän ensimmäisistä kantataloista. Vanhatalo sijaitsi Ylivallintien varrella Koskutjärven itäpuolella, nykyään vihreä Majan talo puolestaan sijaitsee järven länsipuolella Tampereentien varrella. Talo on kaksikerroksinen, mutta se ei ole aina ollut "kaksifooninkinen", vaan toinen eteinen on rakennettu taloon 1930-luvulla.


title: Majan talo

text: Majan talo toimi vuosina 1872–1877 venäläisen kasakkamajurin komentopaikkana sekä vuokrattujen huoneiden osalta myös hänen perheensä kotina. Koskuelle komennettiin viideksi vuodeksi kasakkaeskadroona valvomaan sitä, etteivät paikalliset varasta puita kruunun (valtion) metsistä. Vuosien aikana kasakoiden määrä Koskuella väheni ja joukko poistui vuonna 1877 kokonaan Koskuelta Turkin sodan alettua.


title: Majan talo

text: Majan talo toimii nykyään sekä yksityisasuntona että pienimuotoisena majoituspalveluna.


title: Volapükinkielinen Wikipedia

text: Volapükinkielinen Wikipedia on Wikipedian volapükinkielinen versio. Se perustettiin 24. tammikuuta 2004 ja se oli syyskuussa 2007 artikkelimäärältään järjestyksessä 15. suurin Wikipedia. 9. syyskuuta 2007 sinne oli luotu 108 789 artikkelia. Suuri artikkelimäärä selittyy bottien avulla automaattisesti luoduilla artikkeleilla Yhdysvaltain kaupungeista ja Euroopan kunnista. Kesäkuussa 2007 volapükinkielisessä Wikipediassa oli vain noin 5 000 artikkelia. Viimeisimpien tietojen mukaan artikkeleita on noin .


title: Herodes Atticus

text: Herodes Atticus (, , , n. 101–177) oli kreikkalais-roomalainen reettori, joka kuuluu toisen sofistiikan merkittävimpiin edustajiin.


title: Herodes Atticus

text: Herodes oli kotoisin Marathonista, Attikasta. Hän sai koulutuksen retoriikassa ja filosofiassa. Hadrianus nimitti hänet Asian provinssin vapaiden kaupunkien prefektiksi vuonna 125. Palattuaan Ateenaan hänestä tuli maineikas opettaja, ja hänet valittiin arkontiksi. Antoninus Pius sai hänet Roomaan vuonna 140 Marcus Aureliuksen ja Lucius Veruksen opettajaksi ja nimitti hänet suosionosoituksena konsuliksi vuonna 143.


title: Herodes Atticus

text: Kirjallisten töidensä ohella Herodes rahoitti useita julkisia hankkeita, kuten Ateenan ja Delfoin stadioneja, Korintin teatteria sekä akvedukteja. Herodeksen puoliso oli Aspasia Annia Regilla.


title: Bhilai

text:
Bhilai tai Bhilai Nagar on Intian Chhattisgarhin osavaltion toiseksi suurin kaupunki. Se sijaitsee parikymmentä kilometriä osavaltion pääkaupungista Raipurista länteen.
Vuonna 2001 siellä asui 556 366 henkeä. Bhilain ja Durgin kaupunki ovat kasvaneet toisiinsa kiinni.


title: Bhilai

text: Kaupungissa toimii yksi maailman suurimmista terässulatoista, joka työllistää yli viisikymmentä tuhatta henkeä, lähes kymmenesosan kaupungin asukkaista. Rautamalmi saadaan läheisistä kaivoksista.


title: Bhilai

text: Bhilai sijaitsee noin kolmensadan metrin korkeudessa. Siellä vallitsee melko tyypillinen monsuuni-ilmasto: sadetta saadaan kesäkuun ja syyskuun välisenä aikana noin 1 800mm vuodessa. Lämpötilat vaihtelevat +12 ja +48 asteen välillä.


title: Iso-Evo

text: Iso-Evo on kylä entisessä Lammin kunnassa Kanta-Hämeessä.


title: Iso-Evo

text: Kylä on syntynyt historian saatossa Evojoen varrelle, joka vuodesta 1892 oli merkittävä puutavaran kuljetusreitti 1960-luvulle asti. Tosin kylän asutus on peräisin jo huomattavasti varhaisemmalta ajalta. Samat suvut ovat asuttaneet kylää jo satojen vuosien ajan. Lapsiperheitä kylällä on enää muutama ja väestö ikääntyy.


title: Iso-Evo

text: Iso-Evon ympäristö koostuu pääasiassa viljellystä peltomaasta sekä hoitometsistä. Iso-Evon ja Evon kylät lasketaan paikallisestikin usein samaksi kyläksi, vaikka käytännössä Evon kylään on matkaa noin neljä kilometriä.


title: Iso-Evo

text: Kylässä on myös kotiseutuneuvos jonka nimi on Uljas Kiuru (kuollut).


title: Mustat laivat

text: Mustat laivat () oli Japanissa käytetty nimitys maassa 1500–1800-luvuilla vierailleille länsimaisille laivoille. Alun perin nimi viittasi portugalilaisiin karakkeihin, jotka oli tervattu, myöhemmin kaikkiin suuriin ulkomaisiin aluksiin. Sittemmin 1800-luvun puolivälissä sillä tarkoitettiin erityisesti Yhdysvaltain laivaston kommodorin Matthew Perryn komentamaa laivastoa, jonka avulla Japani pakotettiin avautumaan ulkomaankaupalle.


title: Mustat laivat

text: Ensimmäinen kohtaaminen japanilaisten ja eurooppalaisten välillä tapahtui vuonna 1542 tai 1543, kun portugalilainen Okinawalle matkalla ollut laiva teki haaksirikon japanilaiselle saarelle. Portugalilaisten "naut" olivat kolmi- tai nelimastoisia karakkeja, jotka oli suojattu tervalla tai piellä ja siten mustia. Portugalilaisten jälkeen maahan saapui espanjalaisia ja hollantilaisia. Ulkomaalaisia pidettiin sivistymättöminä, mutta heihin suhtauduttiin avoimesti ja heidän kanssaan käytiin kauppaa. Heidän annettiin myös levittää kristinuskoa. Vähitellen asennoituminen kuitenkin muuttui, ja 1600-luvun alussa valtaan noussut Tokugawa-sotilashallinto alkoi pitää uskontoa uhkana maan vakaudelle ja omalle vallalleen. Japani sulkeutui asteittain eurooppalaisilta, ja kristinuskon harjoittaminen kiellettiin. Vain hollantilaisten sallittiin jäädä harjoittamaan kauppaa Dejiman saarelle Nagasakin edustalle. Nämä eristäytymiseen johtaneet lait tunnetaan "sakoku"-säädöksinä.


title: Mustat laivat

text: Sakoku-eristäytymispolitiikka jatkui 1800-luvun puoliväliin saakka, kunnes Yhdysvaltain laivasto pakotti Japanin antautumaan ulkomaankaupalle kommodori Matthew Perryn johdolla. Yhdysvaltain kiinnostus Tyynenmeren ja Itä-Aasian kauppaa kohtaan oli kasvanut 1800-luvun kuluessa, ja useat yhdysvaltalaiset alukset olivat vierailleet Japanissa jo ennen Perryn laivuetta. Esimerkiksi vuonna 1837 priki "Morrison" oli tarjoutunut palauttamaan Japaniin seitsemän haaksirikkoutunutta merimiestä, mutta japanilaiset ajoivat sen pois tykein. Vuonna 1846 kommodori James Biddle oli yrittänyt tuloksetta neuvotella japanilaisten kanssa kauppasopimusta.


title: Mustat laivat

text: Uuteen yritykseen ryhtyi vuonna 1853 Matthew Perry. Hänellä oli mukanaan Yhdysvaltain presidentin Millard Fillmoren Japanin keisarille kirjoittama kirje, jossa Fillmore kehotti japanilaisia avaamaan vähintään yhden satamistaan ulkomaankaupalle, solmimaan diplomaattisuhteet ja kohtelemaan haaksirikkoutuneita yhdysvaltalaisia merimiehiä kunnioittavammin. Voimannäytön jälkeen Perry lähti suorittamaan tehtävää Kiinassa ja kertoi palaavansa uudelleen seuraavana vuonna. Japanilaiset päättivät suostua Perryn vaatimuksiin, ja maat solmivat 31. maaliskuuta 1854 ”Rauhan ja ystävyyden sopimuksen” eli Kanagawan sopimuksen.


title: Mustat laivat

text: Japanilaisille Uraganlahdelle vuonna 1853 saapunut laivue oli uskomaton näky. Siihen kuului neljä mustaksi maalattua laivaa, joista "Plymouth" ja "Saratoga" olivat purjelaivoja, "Mississippi" ja "Susquehanna" höyrylaivoja, jotka oli tosin myös varustettu purjein. Valtavat sotalaivat, jotka kuuluivat maailman suurimpiin, syöksivät mustaa savua ja kulkivat vastatuuleen. "Susquehanna" oli noin 20 kertaa suurempi kuin japanilaiset alukset. Tapahtuman pahaenteisyyttä korosti vanha kansanlaulu, joka ennusti mustan laivan tuomaa onnettomuutta.


title: Mustat laivat

text: Perryn ensimmäisen vierailun jälkeen Tokugawa-sotilashallinto kysyi daimioilta neuvoa, miten vastata Yhdysvaltain aiheuttamaan uhkaan. Tämä sai epähuomiossa aikaan kansallisen keskustelun, jossa mielipiteet jakautuivat kahteen leiriin. Toiset halusivat ”karkottaa barbaarit ja kunnioittaa keisaria” ("sonnō jōi"), toiset avata maan ("kaikoku"). Sotilashallintoa olivat horjuttaneet sisäiset kiistat: talonpoikaiskapinat, köyhtyvä samurailuokka ja ideologiset, keisarivallan palauttamista kannattavat äänenpainot. Yhdessä näiden tekijöiden kanssa Yhdysvaltojen pakottama avautuminen ja muut ulkoiset paineet kaatoivat sotilashallinnon lyhyen Boshin-sodan jälkeen vuosina 1868–1869.


title: Mustat laivat

text: Mustat laivat tulivat suhteellisen lähelle Edoa, ja kaupungin asukkaita hermostutti huhu, jonka mukaan ne aikoivat pommittaa kaupunkia. Kaupungissa kiersi runsaasti tapahtumasta kertovia painokuvia. Laivojen herättämää hämmennystä ja yllätystä kuvaa tunnettu "kyōka", humoristinen runo:


title: Mustat laivat

text:
泰平の
眠りを覚ます
上喜撰
たった四杯で
夜も眠れず


title: Mustat laivat

text:
"Taihei no"
"nemuri o samasu"
"jōkisen"
"tatta shihai de"
"yoru mo nemurezu"
Runo koostuu useasta sanaleikistä. "Taihei" tarkoittaa ’rauhallista’, "Jōkisen" on korkealuokkaisen, kofeiinipitoisen vihreän teen nimi ja "shihai" merkitsee ’neljää kuppia’, joten runo voidaan kääntää:


title: Mustat laivat

text: Runon voi kuitenkin lukea myös toisin: "Taihei" viittaa Tyyneen valtamereen (), "jōkisen" tarkoittaa myös ’höyrylaivaa’ () ja "shihai" ’neljää alusta’. Toinen versio runosta kuuluu siis:


title: Ranchi

text: Ranchi (hindiksi: राँची) on Intian Jharkhandin osavaltion pääkaupunki. Vuonna 2001 siellä oli 848 454 asukasta. Kaupunki kasvaa nopeasti, arvio vuoden 2007 väkiluvusta on 996 595. Ranchi sijaitsee noin 620 metrin korkeudessa, joten sen ilmasto on kesäisinkin miellyttävän viileä. Niinpä Biharin ylimystö on mielellään hankkinut kaupungista kesäpalatseja jo satojen vuosien ajan.


title: Ranchi

text: Kaupungissa on lentokenttä. Matkailijoita houkutellaan luontokohteilla: erityisesti alueen vesiputoukset ovat kuuluisia. Siellä on myös hindulaisia temppeleitä.


title: Ranchi

text: Ranchi oli Jharkhandin itsenäisyysliikkeen keskus, kun Biharin eteläosien heimoalueet halusivat erota Biharista. Jharkhandista tuli itsenäinen osavaltio vuonna 2000.


title: Dion Khrysostomos

text: Dion Khrysostomos ("Dio Cocceianus", "Dion Prusalainen") (n. 40 – n. 120) oli kreikkalais-roomalainen reettori, filosofi, kirjailija ja historioitsija. Hän sai lisänimensä "Khrysostomos" ("Kultasuu") hyvien puhujanlahjojensa ansiosta.


title: Dion Khrysostomos

text: Dion oli kotoisin Prusasta roomalaisesta Bithyniasta, nykyisen Turkin Bursasta. Hän sai opetusta Roomassa stoalaiaselta filosofilta Musonius Rufukselta. Hänestä tuli kyynikko ja stoalainen, ja hänet on luettu myös toisen sofistiikan edustajiin. Hän vaikuttaa asuneen Roomassa Domitianuksen aikana. Domitianus ajoi hänet maanpakoon kaupungista vuonna 82.


title: Dion Khrysostomos

text: Maanpako päättyi Nervan aikana, ja hän otti lisänimen "Cocceianus" loppuiäkseen kunnioittaakseen keisaria, jonka koko nimi oli Marcus Cocceius Nerva. Nervan kuoltua hänestä tuli läheinen Trajanukselle. Hän pystyi ohjaamaan Trajanuksen ajattelua stoalalaiseen suuntaan ja etsimään valtakuntaan sopusointua. Hadrianuksen kaudella virisi kreikkalaisen kulttuurin harrastus ja ihailu, jossa Dio Khrystosomos oli keskeisesti mukana. Aatetta kutsuttiin "toiseksi sofistiikaksi". Vanhalla iällään hän palasi Prusaan.


title: Dion Khrysostomos

text: Dionin teoksista "Keskusteluja" käsittelee useita aiheita, ja se vaikuttaa olevan kooste hänen puheistaan. Ne käsittelevät muun muassa kuninkuutta ja hyvää hallintoa, Diogenes Sinopelaisen elämäntapaa, hyveitä ja paheita, vapautta ja orjuutta, vaurautta sekä sotaa ja rauhaa.


title: Hiljaisuuden lapset (elokuva)

text: Hiljaisuuden lapset ("Hear the Silence") on vuonna 2003 tehty englantilainen elokuva, joka sijoittuu vuoteen 1999. Elokuva kertoo Nicky-pojasta, joka todetaan 4-vuotiaana autistiseksi ja hänen äitinsä arvelee autismilla olevan yhteyden MPR-rokotteeseen. Hugh Bonneville esittää Andrew Wakefield -nimistä lääkäriä, joka ensimmäisenä yhdisti autismin tähän rokotteeseen.


title: Khrysostomos

text: Khrysostomos (kreikkaa: "Kultasuu") oli seuraavien antiikin aikaisten henkilöiden lisänimi:


title: Toscanan suurherttuakunta

text: Toscanan suurherttuakunta (, ) oli Keski-Italiassa vuosina 1569–1859 sijainnut valtio, jonka pääkaupunki oli Firenze. Alun perin, vuoteen 1737 saakka, suurhettuakuntaa hallitsivat Medicin suvun jäsenet. Sen jälkeen valtaistuin siirtyi Habsburgien valtakunnan perilliseksi avioliittonsa kautta tulleelle Lothringenin herttua Frans Stefanille, josta tuli myöhemmin myös Pyhän saksalais-roomalaisen keisarikunnan keisari Frans I. Hänen jälkeensä Toscanaa hallitsivat Habsburg-Lothringen-sukuiset hallitsijat vuoteen 1801 saakka ja uudestaan vuosina 1814–1859.


title: Toscanan suurherttuakunta

text: Vuonna 1801 Toscana muutettiin Etrurian kuningaskunnaksi, jota muutaman vuoden ajan hallitsivat Bourbon-sukuiset kuninkaat. Vuonna 1807 Napoleon I liitti maan Ranskaan. Napoleonin sisar Élisa Bonaparte sai Toscanan suurherttuattaren arvonimen, mutta ei todellisuudessa toiminut hallitsijana. Napoleonin kukistuttua Habsburgit palasivat Toscanassa valtaan.


title: Toscanan suurherttuakunta

text: Vuonna 1859 Toscana liitettiin Sardinian kuningaskuntaan, josta muutamia vuosia myöhemmin laajentuessaan muuttui yhdistyneeksi Italian kuningaskunnaksi.


title: OUTI-kirjastot

text: OUTI-kirjastot on Pohjois-Pohjanmaan kaupungin- ja kunnankirjastojen muodostama seudullinen verkosto eli kirjastokimppa. OUTI-kirjastoihin kuuluu 15 kuntaa: Hailuoto, Ii, Kempele, Kuusamo, Liminka, Lumijoki, Muhos, Oulu, Pudasjärvi, Pyhäjoki, Raahe, Siikajoki, Taivalkoski, Tyrnävä ja Utajärvi. Kirjastoilla on yhteinen asiakas- ja aineistorekisteri sekä kirjastojärjestelmä. OUTI-kirjastot ottivat käyttöön avoimen lähdekoodin kirjastojärjestelmän Kohan vuoden 2016 alussa.


title: OUTI-kirjastot

text: OUTI-kirjastot ottivat käyttöön Kansalliskirjaston kehittämän ja ylläpitämän verkkokirjaston Finnan helmikuussa 2018.


title: OUTI-kirjastot

text: Oulun kaupunginkirjasto-maakuntakirjasto liittyi OUTI-kirjastoihin vuonna 2012, Pudasjärvi, Raahe ja Taivalkoski vuonna 2016 sekä Kuusamo vuonna 2017.


title: OUTI-kirjastot

text: OUTI-kirjastojen aineistoa voivat lainata kaikki, joilla on jonkin OUTI-kirjastojen kirjastokortti. Laina-aika on tavallisesti neljä viikkoa. Asiakkaalla voi olla yhtä aikaa enintään 100 lainaa ja 50 varausta. Lainat voi myös palauttaa maksutta mihin tahansa OUTI-kirjastoon. Lainat voi uusia jos niistä ei ole varauksia ja asiakkaalla on maksuja alle 12 euroa. Lainan voi uusia enintään viisi kertaa peräkkäin. Uusimisen voi tehdä verkkokirjastossa, paikan päällä kirjastossa tai puhelimitse. Uusimiseen tarvitaan kirjastokortti.


title: OUTI-kirjastot

text: OUTI-kirjastoilla on yhteinen varausjono, mikä tarkoittaa sitä että asiakas voi saada varaamansa teoksen lainaan mistä tahansa OUTI-kirjastosta. Varaaminen on ilmaista, mutta noutamattomasta varauksesta peritään maksu.


title: OUTI-kirjastot

text: OUTI-kirjastoilla on yhteiset käyttösäännöt ja toimintakertomus.


title: Evo (kylä)

text: Evo on kylä Kanta-Hämeessä entisen Lammin kunnan alueella, nykyisin osana Hämeenlinnaa. Kylä on tunnettu lukuisista puhtaista järvistään ja ympäröivästä metsäluonnosta. Evolla on paljon matkailu- ja virkistystoimintaa, joka liittyy läheiseen metsäluontoon. Alueella sijaitsee muun muassa tunnettu Niemisjärven virkistyskalastusalue sekä metsäopetuksen yksikkö, jossa toimivat Hämeen ammattikorkeakoulu ja Hämeen ammatti-instituutti.


title: Evo (kylä)

text: Evon retkeilyalue perustettiin 1994 Lammin ja Padasjoen alueelle. Evon retkeilyalue koostuu valtion retkeilyalueesta ja luonnonsuojelualueista, Hämeen ammattikorkeakoulun ja Hämeen ammattikorkeakoulun instituutin Evon opetusmetsistä sekä Hämeenlinnan kaupungin ulkoilumetsästä. Kaikkien edellä mainittujen alueiden yhteinen pinta-ala on 8 500 hehtaaraia. Alue on vedenjakaja-alueelle tyypilliseen tapaan korkeaa ja korkeusero voi olla jopa 80 metriä. Evolla on jopa 100 vuotta vanhaa lehtikuusikkoa. Toisaalta siellä on myös metsän sukkession osoittamiseksi poltettua, kulotettua, metsää, mikä kuvaa salamaniskusta palanutta aarnimetsää opetustarkoituksessa.


title: Evo (kylä)

text: Metsäopetus on Suomessa alkanut Evolla vuonna 1862. Entinen Evon metsäopisto, nykyinen Hämeen ammattikorkeakoulun ja Hämeen ammatti-instituutin yksikkö sijaitsee valtion metsämailla, jonne on perustettu myös Evon virkistysalue luontomatkailijoille. Virkitusalueen pinta-ala on noin 4 500 hehtaaria ja siellä on ulkoilureittejä, jotka ovat osa Ilvesvaellus-reitistöjä jatkuen Padasjoen puolelle, jossa on Hämeenlinnan kaupungin metsä- ja retkeilyalue. Alueella on virkistyskalastusalue, metsäkämppämajoitusta, laavuja, nuotionpaikkoja sekä paikkoja matkailuvaunuille. Kokonaisuuteen kuuluu Evokeskus, joka toimii tiedotus- ja hallinnointipaikkana. Se sijaitsee kantatie 53:n varrella.


title: Tautologia

text: Tautologia voi tarkoittaa:


title: Mr. Bean (animaatiosarja)

text: Mr. Bean on Mr. Bean -komediasarjaan ja -elokuviin perustuva animaatiosarja. Sarjan ääninäyttelijöitä ovat Rowan Atkinson ja Matilda Ziegler.


title: Mr. Bean (animaatiosarja)

text: Suomessa sarjaa esittää Yle TV2. Jaksoja on yhteensä 52. Vain jaksot 1-48 on julkaistu DVD:llä.


title: Merenpinnan nousu

text: Merenpinnan nousu on merenpinnan tasossa tapahtuvaa kasvua. Valtamerien pinta on noussut ilmaston lämpenemisen seurauksena keskimäärin noin 19 senttimetriä 1900-luvun alusta ja nousee tällä hetkellä noin kolme millimetriä vuodessa. Pääasialliset syyt ovat meriveden lämpölaajeneminen, joka kasvattaa meriveden tilavuutta, ja jäätiköiden sulaminen, jonka seurauksena valtamerien vesimäärä kasvaa.


title: Merenpinnan nousu

text: Hallitustenvälinen ilmastonmuutospaneeli IPCC ennustaa merenpinnan nousevan 28–98 senttimetriä vuoteen 2100 mennessä. Nousuennusteiden suurin epävarmuus liittyy vaikeasti ennustettaviin jään virtausmuutoksiin Grönlannin ja Etelämantereen mannerjäätiköillä. Nousun ennustetaan jatkuvan useita vuosisatoja, mutta sen voimakkuus riippuu kasvihuonekaasupäästöjen kehityksestä. Merenpinnan nousu vaikuttaa ihmistoimintaan ja ekosysteemeihin saarilla ja alavilla rannikkoalueilla: seurauksena ennakoidaan olevan miljoonia ihmisiä koskettavia pahenevia tulvia, eroosion voimistumista sekä haitallisia vaikutuksia muun muassa mangrovekasvillisuudelle ja koralliriutoille.


title: Merenpinnan nousu

text: Mannerjäätiköt ovat valtamerten jälkeen maapallon toiseksi suurin vesivarasto, ja niiden koko vaihtelee ilmasto-olojen mukaan. Kylmien ilmastokausien aikana vettä sitoutuu meristä kasvaviin mannerjäätiköihin, ilmaston lämmetessä pienenevät jäätiköt nostavat merenpintaa. Kvartäärikaudella viimeisten 2,6 miljoonan vuoden aikana kylmät jääkaudet ovat vuorotelleet lämpimien ja lyhyempien interglasiaalien kanssa, ja merenpinnan taso on vaihdellut näiden ilmastosyklien mukaisesti noin 120–140 metrin verran.


title: Merenpinnan nousu

text: Menneitä merenpinnan vaihteluita voidaan rekonstruoida erilaisten proksiaineistojen avulla. Merenpohjaan fossiloituneiden kalkkikuoristen eliöiden happi-isotooppisuhde on eräs tällainen tietolähde. Hapen isotooppien suhteellinen määrä merivedessä vaihtelee mannerjäätiköiden laajuuden mukaan, sillä hapen kevyemmän isotoopin (happi-16) sisältävät vesimolekyylit haihtuvat raskaita vesimolekyylejä (happi-18) herkemmin. Mannerjäätiköille satavaan lumeen kevyttä isotooppia kertyy siksi enemmän, jolloin sen määrä merissä vähenee. Happi-isotooppisuhteen lisäksi muita tietolähteitä menneistä merenpinnan vaihteluista ovat muinaisten rantaviivojen jäänteet, kuten fossiloituneet koralliriutat.


title: Merenpinnan nousu

text: Viime jääkauden huippuvaiheessa noin 21 000 vuotta sitten merenpinta oli noin 130 metriä nykyistä alempana. Jäätiköitymisen saavutettua huippunsa Pohjois-Eurooppaa ja Pohjois-Amerikkaa peittäneet mannerjäätiköt alkoivat sulaa nopeasti. Merenpinnan nousu ei ollut tasaista, sillä lämpenemisvaiheessakin oli kylmiä jaksoja, kuten nuorempi dryaskausi. Ajoittain merenpinnan nousu oli puolestaan huomattavasti keskimääräistä nopeampaa. Noin 14 000 vuotta sitten tapahtuneen 1A-sulamisvesipulssin aikana nousunopeus oli jopa viisi metriä vuosisadassa, kun se viime jääkausimaksimin jälkeen oli keskimäärin noin metri vuosisadassa.


title: Merenpinnan nousu

text: Merenpinnan nousu pysähtyi viimeistään noin 2 000 vuotta sitten, jonka jälkeen taso on pysytellyt melko vakaana ennen nykyistä merenpinnan nousua. Viimeaikainen nousu on selvästi poikkeuksellista kahden viime vuosituhannen kehitykseen verrattuna. Käänne tapahtui viimeistään 1900-luvun alkupuolella, joillain alueilla todennäköisesti jo aiemmin.


title: Merenpinnan nousu

text: Viime jääkauden jälkeen merenpinnan nousu oli nopeaa, koska mannerjäätiköt olivat paljon nykyistä suurempia. Paremman vertailukohdan nykytilanteelle antaa edellinen lämmin ilmastojakso noin 130 000–115 000 vuotta sitten, Eem-interglasiaali, jonka aikana maapallon keskilämpötila oli 1–2 astetta esiteollista tasoa korkeammalla ja merenpinta todennäköisesti ainakin 5 metriä nykytason yläpuolella. Myös viime interglasiaalin aikana merenpinnan tasossa näyttää tapahtuneen huomattavaa vaihtelua, joka on todennäköisesti ollut ajoittain nopeampaakin kuin 1900-luvulla havaittu nousu. Tämä viittaa siihen, että mannerjäätiköt voivat sulaa nykyistä nopeammin myös lämpimien interglasiaalien aikana. Todisteita nopeista mannerjäätiköiden hajoamisista ovat myös Heinrichin tapahtumat, jotka tosin sattuivat jääkaudella, kun mannerjäätiköt olivat nykyistä suurempia.


title: Merenpinnan nousu

text: Vuosina 1901–1990 merenpinta nousi keskimäärin 1,5 millimetriä vuodessa, vuosina 1971–2010 keskimäärin 2,0 millimetriä vuodessa. Vuosina 1993–2010 nousunopeus nousi 3,2 millimetriin vuodessa. Nousunopeuden odotetaan edelleen kiihtyvän. Merenpinta nousi 1900-luvun alusta vuoteen 2010 yhteensä 17–21 senttimetriä.


title: Merenpinnan nousu

text: Mareografi on rannikolla sijaitseva vedenkorkeuden kiinteä mittausasema. Ensimmäiset mareografimittaukset aloitettiin 1700-luvulla, mutta maailmanlaajuisen keskimerenpinnan tason selvittämiseen yksittäiset paikalliset mittaussarjat eivät riitä. Mareografi mittaa merenpinnan korkeutta suhteessa maahan, joten maankuoren korkeusmuutokset ja muut paikalliset ilmiöt on poistettava havainnoista keskimääräisessä merenpinnan tasossa tapahtuneiden muutosten selvittämiseksi.


title: Merenpinnan nousu

text: Vuodesta 1992 eli TOPEX/Poseidon-satelliitin laukaisusta alkaen tarkkaa merenpinnan korkeustietoa on saatavilla satelliittihavainnoista. Satelliitit mittaavat merenpinnan korkeutta mikroaaltotutkalla suhteessa johonkin geodeettiseen korkeustasoon. Mittauksista poistetaan aallokon, vuorovesien, ilmanpaineen ja muiden lyhytaikaisten vedenkorkeuden vaihteluiden vaikutus, jonka jälkeen keskimääräinen merenpinnan taso saadaan laskettua noin 5 mm:n tarkkuudella.


title: Merenpinnan nousu

text: Merenpinnan keskimääräinen taso voi nousta periaatteessa kolmella tavalla:Meriveden tilavuus kasvaa sen lämmetessä, mikä nostaa merenpintaa. Vuodesta 1971 tehtyjen mittausten perusteella meret ovat imeneet yli 90 % ilmastojärjestelmän ylimääräisestä lämmöstä ja merien lämpötilat ovat todennäköisesti nousseet ainakin 2 000 metrin syvyydeltä. Suuren lämpökapasiteettinsa vuoksi meret pystyvät varastoimaan suuren määrän energiaa. Meren pintakerros lämpenee nopeimmin, ja sekoittumisprosessit siirtävät lämpöä hitaasti syvemmälle.


title: Merenpinnan nousu

text: Lämpölaajenemisen on arvioitu nostaneen merenpintaa noin 0,8 millimetrillä vuodessa aikavälillä 1971–2010 ja noin 1,1 millimetrillä vuodessa aikavälillä 1993–2010. Toisin sanoen vajaa puolet havaitusta noususta on ollut lämpölaajenemisen aiheuttamaa, vuodesta 1993 noin kolmannes.


title: Merenpinnan nousu

text: Fossiilisten polttoaineiden käytön seurauksena ilmakehään vapautuu paljon vettä.


title: Merenpinnan nousu

text: Kytketyt globaalit ilmastomallit ovat tärkein työkalu merenpinnan nousun ennustamiseen. Niiden avulla voidaan laskea merien lämpeneminen ja edelleen lämpölaajeneminen varsin luotettavasti. Ilmastomallit simuloivat myös mannerjäätiköiden pinnan massatasetta eli jäätikön pinnalla tapahtuvan sulamisen ja lumisateen vaikutusta merenpinnan tasoon. Nykyiset ilmastomallit eivät kuitenkaan pysty ottamaan huomioon kaikkia mannerjäätiköiden virtaukseen vaikuttavia tekijöitä, minkä vuoksi on kehitetty vaihtoehtoisia tapoja arvioida tulevaa merenpinnan nousua.


title: Merenpinnan nousu

text: Hallitustenvälisen ilmastopaneelin IPCC:n viides arviointiraportti ennustaa, että merenpinta nousee todennäköisesti 28–98 senttimetriä vuoteen 2100 mennessä verrattuna vuosien 1986–2005 keskimääräiseen tasoon. Merenpinnan nousua on arvioitu 21 ilmastomallilla neljän eri tulevaisuusskenaarion mukaan ja se riippuu ilmakehän kasvihuonekaasupitoisuuden kehityksestä seuraavasti:Skenaarioista optimistisin, RCP2.6, edellyttää huomattavia ja nopeita päästövähennyksiä: kasvihuonekaasupäästöjen pitäisi kääntyä laskuun heti vuoden 2020 jälkeen. Keskimmäisissä skenaarioissa RCP4.5 ja RCP6.0 päästöt saadaan käännettyä laskuun vuosisadan puolimaissa ja ilmaston lämpötilaan vaikuttava säteilypakote vakiinnutettua pian vuoden 2100 jälkeen. Pessimistisimmässä RCP8.5-skenaariossa päästöt kasvavat aina vuoteen 2100 saakka.


title: Merenpinnan nousu

text: Mannerjäätiköiden virtausmuutoksia, joita ilmastomalleilla ei pystytä kunnolla laskemaan, on skenaarioissa arvioitu julkaistujen tieteellisten tulosten pohjalta. Niiden riippuvuutta päästökehityksestä ei pystytä toistaiseksi arvioimaan. Kysymysmerkki on lisäksi Länsi-Antarktiksen mannerjäätikön kehitys: jäätikkö on mahdollisesti epävakaa ja voi teoriassa hajota suhteellisen nopeasti ilmaston lämmetessä, sillä sen pohja on suureksi osaksi merenpinnan alapuolella. Etelämantereen mannerjäätikön epävakaiden osien hajoaminen on raportissa arvioitu ainoaksi tekijäksi, joka voi nostaa merenpintaa huomattavasti todennäköistä arviota korkeammalle. Mahdollinen lisänousu olisi luultavasti korkeintaan joitakin kymmeniä senttimetrejä vuoteen 2100 mennessä.


title: Merenpinnan nousu

text: Lämpölaajeneminen on kaikissa skenaarioissa suurin merenpinnan nousun lähde (30–55 % ennustetusta noususta), vuoristojäätiköiden sulaminen toiseksi suurin. Grönlannin mannerjäätiköllä pintasulaminen on voimakkaampaa kuin lumen kertyminen jäätikölle, ja jäätikön sulaminen nostaa merenpintaa. Etelämantereen mannerjäätiköllä asia on päinvastoin: ilmasto on niin kylmä, ettei pintasulamista juuri tapahdu, ja sadannan lisääntyminen jäätiköllä laskee merenpintaa. Jään virtausmuutokset molemmilla mannerjäätiköillä nostavat kuitenkin merenpintaa, arvion mukaan yhteensä korkeintaan 20 senttimetriä. Lisäksi pohjavesien pumppaaminen nostaa hieman merenpintaa.


title: Merenpinnan nousu

text: IPCC:n neljännessä arviointiraportissa ennuste oli 18–59 senttimetriä.


title: Merenpinnan nousu

text: Lapin ja Oulun yliopistojen tutkimusprofessori John Mooren mukaan (Journal of Geophysical Research 2008) nousuksi arvioidaan noin 1,5 metriä. Artikkeli julkaistaan lähiaikoina arvostetussa Science -lehdessä. Uusimpien arvioiden mukaan merenpinnan nousu on jäätiköiden sulamisesta johtuen kiihtynyt noin neljään millimetriin vuodessa, mikä voi tarkoittaa 1–2 metrin nousua vuoteen 2100 mennessä.


title: Merenpinnan nousu

text: Coloradon yliopiston Science-lehdessä vuonna 2008 julkaiseman tutkimuksen mukaan merenpinta voi nousta 80-200 senttimetriä vuoteen 2100 mennessä. IPCC:n arvio on 60 senttimetriä huomioiden vain jäätiköiden sulaminen. Coloradon tutkimuksessa huomioitiin ensi kerran myös jäätiköistä lohkeava jää. Metrin merenpinnan nousu uhkaisi miljoonia ihmisiä rannikkoseuduilla, kuten Florida ja Bangladesh.


title: Merenpinnan nousu

text: Mannerjäätiköiden virtauksessa tapahtuvien muutosten mallintaminen on merenpinnan nousun ennustamisen suurin ongelmakohta. Havaintojen perusteella tunnetaan useita mekanismeja, joiden kautta mannerjäätiköiden virtaus mereen saattaa nopeutua. Eräs kysymys on mannerjäätiköiden kelluvien osien, jäähyllyjen, vaikutus varsinaisen mannerjäätikön liikkeeseen. Jäähyllyjä voivat hajottaa sekä meriveden lämmittävä vaikutus alhaalta käsin että pinnalta tapahtuva sulaminen, jolloin sulamisvedet voivat kiilata jäähän railoja. Suurin kysymysmerkki on Länsi-Antarktiksen mannerjäätikkö, jonka pohja on suureksi osaksi merenpinnan alapuolella.


title: Merenpinnan nousu

text: Merenpinnan nousu ei ole tasaista kaikkialla valtamerissä. Alueelliset poikkeamat keskimääräisestä noususta ovat huomattavia: niitä aiheuttavat tuulissa, ilmanpaineeessa ja valtamerten kiertoliikkeessä tapahtuvat muutokset, meren lämpötilassa ja suolapitoisuudessa tapahtuvat alueelliset muutokset, merenpohjan liikkeet ja Maan painovoimakentässä tapahtuvat muutokset.


title: Merenpinnan nousu

text: Suomen rannikolla merenpinnan taso on pitkään laskenut suhteessa maahan jääkauden jälkeisen maankohoamisen seurauksena. Maankohoaminen jatkuu edelleen: Suomenlahdella sen vauhti on noin 4–5 mm vuodessa, Perämerellä jopa 9–10 mm vuodessa. Maankohoaminen ja merenpinnan nousu muuttavat rantaviivan sijaintia vastakkaisiin suuntiin, ja maankohoaminen kumoaakin Suomessa suuren osan merenpinnan noususta. Toisaalta myös jäätiköiden sulamisesta johtuvat painovoimakentän muutokset aiheuttavat sen, että merenpinnan nousun arvioidaan jäävän Suomen rannikolla ilman maankohoamistakin hieman (noin 20 %) maailmanlaajuisen keskiarvon alapuolelle.


title: Merenpinnan nousu

text: Vuonna 2014 julkaistun ennusteen mukaan merenpinnan on laskettu nousevan Suomenlahdella noin 30 senttimetriä vuoteen 2100 mennessä. Selkämerellä maankohoamisen ja merenpinnan nousun odotetaan jotakuinkin kumoavan toisensa, kun taas Perämerellä maankohoaminen näyttää jäävän edelleen voitolle ja merenpinnan ennustetaan laskevan noin 30 senttimetrillä suhteessa maahan. Epävarmuusvälit huomioon ottaen on kuitenkin mahdollista, että merenpinnan taso nousee kaikkialla Suomen rannikolla: Suomenlahdella korkein ennuste on noin 90 cm, Selkämerellä noin 65 cm ja Perämerellä noin 30 cm.


title: Merenpinnan nousu

text: Saharan autiomaassa on 155 000 neliökilometrin laajuinen alue, joka on merenpinnan tasoa alempana. Alueen täyttäminen merivedellä muodostaisi sisämeren ja pudottaisi merenpintaa 1,3 metrillä, joka vastaa suurin piirtein napajäätiköiden täydestä sulamisesta aiheutuvaa merenpinnan ennustettua nousua.


title: John Hughes (ohjaaja)

text: John Wilden Hughes (18. helmikuuta 1950 Lansing, Michigan, Yhdysvallat – 6. elokuuta 2009 New York, New York, Yhdysvallat) oli yhdysvaltalainen elokuvaohjaaja, -tuottaja ja -käsikirjoittaja. Hän oli tekemässä eräitä 1980- ja 1990-luvun suosituimmista komedioista, joihin lukeutuvat muun muassa "Vaihdetaan vapaalle, Ferris", "Breakfast Club" ja "Yksin kotona".


title: John Hughes (ohjaaja)

text: Hughes tunnettiin todennäköisesti parhaiten lajityyppiä määritelleiden ja Molly Ringwaldin tähdittämien aikuistumiselokuvien käsikirjoittamisesta 1980-luvulla. Näitä olivat "Synttärit", "Breakfast Club" ja "Pretty in Pink", joista kaksi ensimmäistä hän myös ohjasi. Hughes kirjoitti ja ohjasi myös elokuvat "Lisa – unelmien nainen" ja "Vaihdetaan vapaalle, Ferris", jotka olivat edellä mainittujen tavoin teinikomedioita, mutta joiden huumori oli laaja-alaisempaa ja vetosi luultavasti voimakkaammin nuoreen miespuoliseen yleisöön kuin hänen muu tuotantonsa siihen aikaan.


title: John Hughes (ohjaaja)

text: Hughesin uran suurin kaupallinen menestys oli hänen tuottamansa ja käsikirjoittamansa elokuva "Yksin kotona". Se oli vuoden 1990 taloudellisesti menestynein elokuva ja tuotti maailmanlaajuisesti noin 533 miljoonaa dollaria. Hughes ei ollut ohjannut elokuvia vuoden 1991 jälkeen, mutta hän tuotti ja käsikirjoitti elokuvia koko 1990-luvun ja 2000-luvun ajan.


title: John Hughes (ohjaaja)

text: Hughes kuoli sydänkohtaukseen 59-vuotiaana 6. elokuuta 2009 kesken aamukävelyn.


title: Julia Murney

text: Julia Kathleen Murney (s. 14. tammikuuta 1969) on yhdysvaltalainen näyttelijä ja laulaja, joka tunnetaan parhaiten teatterista ja mainoksista.


title: Julia Murney

text: Murneyn vanhemmat nimesivät hänet The Beatlesin kappaleen ”Julia” mukaan.


title: Julia Murney

text: Murney esiintyi off-Broadwayllä Andrew Lippan musikaalissa "The Wild Party". Hän oli ehdolla Drama Desk Awardin saajaksi roolisuorituksestaan. Hänet on myös nähty teatterissa "The Vagina Monologuesissa", "Crimes of the Heartissa", "A Class Actissa", "Time and Againissa" ja "First Lady Suitessa".


title: Julia Murney

text: Murney teki Broadway-debyyttinsä vuonna 2005 musikaalissa "Lennon", joka kertoo John Lennonin elämästä.


title: Julia Murney

text: Murney on myös nähty televisiossa sarjoissa "Sinkkuelämää", "Ed", "NYPD Blue" ja "Kova laki".


title: Julia Murney

text: Murneyn debyyttialbumi "I’m Not Waiting" julkaistiin toukokuussa 2006.


title: Julia Murney

text: Murney esiintyi Elphaban roolissa "Wicked"-musikaalin Yhdysvaltain-kiertueella ajalla 8. maaliskuuta 2006 – 3. syyskuuta 2006. Hän esitti samaa roolia Broadwayllä 9. tammikuuta – 7. lokakuuta 2007. Hänet korvasi Stephanie J. Block.


title: Kirsten Flagstad

text: Kirsten Malfrid Flagstad (12. heinäkuuta 1895 Hamar – 7. joulukuuta 1962 Oslo) oli norjalainen oopperalaulaja. Häntä kuvaillaan 1900-luvun yhdeksi vaikuttavimmista sopraanoista. Hänen kuvansa on norjalaisessa sadan kruunun setelissä.


title: Kirsten Flagstad

text: Flagstad kuoli syöpään Oslossa 67-vuotiaana. Hänen muistoaan vaaliva museo sijaitsee Hamarissa Norjassa.


title: Kirsten Flagstad

text: Flagstad esiintyi Metropolitan-oopperassa 2. helmikuuta 1935, ja se radioitiin suorana lähetyksenä koko Yhdysvaltoihin. Ensiesiintyminen aiheutti valtaisan suosion.


title: Kirsten Flagstad

text: Flagstad oleskeli toisen maailmansodan aikana Norjassa ollakseen yhdessä aviomiehensä Henry Johansenin kanssa. Hän ei esiintynyt tuona aikana Norjassa tai muualla Natsi-Saksan miehittämillä alueilla. Sen sijaan hän esiintyi puolueettomissa Sveitsissä ja Ruotsissa. Hänen miehensä vangittiin sodan jälkeen sota-ajan keinottelusta, sillä hän oli käynyt kauppaa natsien kanssa. Flagstadin aviomies oli jo tuolloin vakavasti sairas ja kuoli hyvin pian, ja hänen kuolinpesänsä joutui valtiolle.


title: Kirsten Flagstad

text: Vaikka Flagstadin itse ei ole todettu syyllistyneen natsien tukemiseen, hänen paluutaan miehitettyyn Norjaan kesken sodan ei katseltu jälkikäteen hyvällä, etenkään Yhdysvalloissa. Lehtimies Walter Winchell johti aggressiivista ja häikäilemätöntä kampanjaa Flagstadia vastaan. Flagstadin esiintyessä Philadelphiassa häntä kohden heitettiin yleisön joukosta hajupommi.


title: Kirsten Flagstad

text: Norwegian Air Shuttle on maalauttanut Flagstadin kuvan yhden Boeing 737-800 -koneen ja yhden Boeing 787-9 -koneen pyrstöön. Flagstadin kuva oli myös Norwegianin laivastosta sittemmin poistuneessa Boeing 737-300 -koneessa (LN-KKP).


title: Kanagawan sopimus

text: Kanagawan sopimus () eli Japanin–Yhdysvaltain ystävyyssopimus () solmittiin 31. maaliskuuta 1854 Yhdysvaltain edustajien ja Japanin välillä Kanagawassa. Se oli ensimmäinen Japanin ja ulkovaltojen välillä solmituista kansainvälisistä sopimuksista. Sopimus avasi japanilaiset Shimodan ja Hakodaten satamat kaupalle Yhdysvaltojen kanssa, takasi haaksirikkoutuneiden yhdysvaltalaisten merimiesten turvallisuuden Japanissa ja perusti pysyvän konsulaatin. Sopimus lopetti käytännössä Japanin yli 200 vuotta kestäneen eristäytymispolitiikan ("sakoku").


title: Kanagawan sopimus

text: Sopimus syntyi Yhdysvaltain painostuksesta: kommodori Matthew Perry oli saapunut sotalaivoineen ("kurofune") Tokionlahdelle edellisen vuoden heinäkuussa vaatimaan japanilaisten satamien avaamista ja palasi takaisin seuraavana vuonna antaakseen japanilaisille miettimisaikaa. Alun perin Perry kieltäytyi puhumasta japanilaisten virkamiesten kanssa ja vaati audienssia Japanin valtionpäämieheltä. Perryn vierailun aikaan Japanin hallitsija oli käytännössä shōgun Tokugawa Ieyoshi – Japanin keisarin ja ulkomaalaisten välinen tapaaminen ei tullut millään tavalla kyseeseen. Lopulta Perry neuvotteli sopimuksen shōgunin edustajien eikä keisarin kanssa.


title: Kanagawan sopimus

text: Kanagawan sopimusta seurasi Ystävyyden ja kaupan sopimus vuonna 1858. Se salli ulkomaisten luovutusalueiden perustamisen, minimaaliset tuontiverot ulkomaalaisille tavaroille ja sen, etteivät Japanin lait koske ulkomaalaisia. Venäläiset, ranskalaiset ja britit neuvottelivat myöhemmin samankaltaiset sopimukset.


title: Kuivuuskausi

text: Kuivuuskausi on pitkäkestoinen ajanjakso, jona alueeseen vaikuttaa veden puute. Kuivuutta esiintyy yleisimmin silloin, kun alueen sadanta jää jatkuvasti alle keskiverron. Kuivuuskaudella voi olla merkittäviä vaikutuksia alueen ekosysteemiin, maatalouteen ja talouteen. Pitkään kestänyt kuivuus voi johtaa aavikoitumiseen.


title: Kuivuuskausi

text: Useimmilla alueilla, joilla kuivuuskausia esiintyy, kuivuus on toistuva ja tavallinen ilmastoilmiö. Ihmisen osallisuus voi kuitenkin voimistaa kuivuuden vaikutuksia. Kuivuuskaudet ovat voimistuneet, pidentyneet ja laajentuneet sitten vuoden 1970 johtuen ihmisen aiheuttamasta ilmaston lämpenemisestä, ja voimistumisen odotetaan jatkuvan. Kuivuuden haittavaikutuksia on mahdollista myös torjua.


title: Kuivuuskausi

text: Kuivuuskausi voidaan määritellä monesta erilaisesta lähtökohdasta. Lisäksi pitkittinyt kuivuus voi tarkoittaa eri puolella maailmaa hyvin eri asioita: maailman sateisimmilla alueilla viikon sateettomuus voi olla yleisessä kielen käytössä kuivuuskausi, kun taas aavikkoympäristöissä viikon sateettomuutta ei pidetä vielä kuivuuskautena. Yleismääritelmän mukaan kuivuuskausi onkin sadannan vajautta pitkittyneen ajanjakson kuluessa. Yhdysvaltalaisen National Weather Servicen mukaan kuivuuskausi epänormaalin kuivan sään jakso, joka aiheuttaa huomattavia muutoksia vesitasapainossa ja näin muun muassa vahingoittaa satoa ja vaikeuttaa vedenjakelua.


title: Kuivuuskausi

text: Pohjois-Afrikan viimeisin kuivuuskausi vuosina 1999-2002 oli pahin yli 500 vuoteen, osoittaa Tunisiasta ja Algeriasta kerätyistä puiden vuosirengasnäytteistä tehty arvio vuodesta 1456 nykyaikaan. Ilmaston lämpenemisen myötä Pohjois-Afrikan muuttuminen kuivemmaksi on todennäköisesti jo alkanut. Välimeren ympäristön ilmaston oletetaan tulevan kuumemmaksi ja kuivemmaksi. Nyt tehtiin ensimmäinen arvio alueen sateista 1400-luvun lopulta nykyaikaan. Alueelta ei ole systemaattisia säätietoja kuin vasta 1900-luvulta ja erityisesti vuosisadan loppupuolelta. Vuosirengasnäytteitä kerättiin sekä elävistä että kuolleista puista ja niitä otettiin kahdesta puulajista, setristä ("Cedrus atlantica") ja männystä ("Pinus halepensis"). Kuivina vuosina vuosirenkaat jäävät kapeammiksi kuin kosteampina vuosina. Pohjois-Afrikassa muutaman vuoden kuivat jaksot ovat tavallissia. Mitä pitempi ja kuivempi jakso on, sitä varmemmin odotettavissa on ruokakriisi ja nälänhätä .


title: Juudaksen tuoli

text: Juudaksen tuoli on kidutusväline, jota käytti väittämän mukaan Espanjan inkvisitio. Sen toiminta perustuu istuimen keskelle asennettuun terään, jonka yläpuolella uhria riiputetaan tai hän joutuu riiputtamaan itse itseään käsivoimiensa varassa. Kun käsivoimat ehtyvät, uhri joutuu laskeutumaan terän päälle niin, että se aiheuttaa suurta vahinkoa sukupuolielimille ja peräaukolle.


title: Juudaksen tuoli

text: Judas Cradle


title: John Hughes

text: John Hughes voi tarkoittaa ainakin seuraavia henkilöitä:


title: Henry Tandey

text: Henry Tandey (30. elokuuta 1891 Leamington Spa, Warwickshire, Iso-Britannia – 20. joulukuuta 1977 Coventry, Iso-Britannia) oli Englannin palkituin miehistöön kuuluva sotilas ensimmäisessä maailmansodassa. Hänen myös uskotaan säästäneen tuolloisen Saksan armeijan korpraalin Adolf Hitlerin hengen Marcoingin taistelussa 1918, mutta todisteiden puutteissa tätä pidetään kaupunkitarinana.


title: Henry Tandey

text: Henry Tandey syntyi entisen sotilaan James Tandeyn perheeseen, mutta vietti osan lapsuudestaan orpokodissa. Hän työskenteli hotellissa Leamingtonissa, kunnes värväytyi Green Howards -rykmenttiin 1910.


title: Henry Tandey

text: Ennen ensimmäistä maailmansotaa Tandey palveli Etelä-Afrikassa ja Guernseyssä. Sodan puhjettua 1914 Tandey sai tulikasteensa Ypresin ensimmäisessä taistelussa 1914. Hän haavoittui jalkaan kaksi vuotta myöhemmin Sommessa ja joutui sotilassairaalaan. Passchendaelessa 1917 hän haavoittui uudestaan. 1918 hän palasi Ranskassa olevaan yksikköönsä, mikä hajotettiin ja Tandey sai siirron Duke of Wellington -rykmenttiin heinäkuussa. Taistellessaan uudessa rykmentissä Tandey sai useita mitaleita, muun muassa Distinguished Conduct -mitalin (DCM) elokuussa Vaulx Vraucourtissa, Military-mitalin (MM) Havrincourtissa syyskuun alussa ja vihdoin Viktorian ristin (VC) 28. syyskuuta Marcoingissa.


title: Henry Tandey

text: Ensimmäisen maailmansodan jälkeen Tandey palveli samassa rykmentissä muun muassa Egyptissä ja Gibraltarilla vuoteen 1926, jolloin hänelle myönnettiin kunniallinen ero armeijasta kersanttina ja ensimmäisen maailmansodan palkituimpana brittiarmeijan sotilaana. Mikäli Tandey olisi kuulunut upseeristoon, hänet olisi epäilemättä aateloitu. Siviilissä hän toimi moottoritehtaan vartiopäällikkönä eläkepäiviinsä saakka. Hänen syntymäkaupungissaan Leamingtonissa on hänen mukaansa nimetty katu Henry Tandey Court.


title: Henry Tandey

text: 28. syyskuuta Marcoingin kylässä Tandey vei ryhmän sotilaita tuhoamaan saksalaisten konekivääripesäkkeen, mikä oli pitänyt rykmenttiä tulen alla. Hän onnistui tuhoamaan sen, mutta huomasi olevansa suuremman vihollisjoukon edessä. Tandey johti ryhmänsä lähitaisteluun, löi saksalaiset hajalle ja pakotti heidät vetäytymään.


title: Henry Tandey

text: Britanniassa toisen maailmansodan kynnyksellä kerrotun tarinan mukaan Tandey oli saksalaisten vetäytyessä törmännyt nilkuttavaan vihollisen korpraaliin, joka taistelusta väsyneenä ei jaksanut edes kohottaa kivääriään. Korpraali katsoi kohtaloonsa alistuneesti Tandeyta odottaen tämän ampuvan. Tandey laski kuitenkin oman kiväärinsä ja viittasi miehelle, että tämä voisi mennä menojaan. Saksalainen lähtikin, nyökäten kiitokseksi. Sekä Tandey että saksalainen korpraali painoivat tapahtuman mieleensä. "Tähtäsin häntä, mutten voinut ampua haavoittunutta miestä, joten päästin hänet menemään", Tandey sanoi vuosia myöhemmin.


title: Henry Tandey

text: Valokuva Tandeysta kantamassa haavoittunutta sotilasta päätyi brittiläiseen sanomalehteen ja hänestä tuli kuuluisa sotasankari. Italialainen taidemaalari Fortunino Matania maalasi valokuvasta taulun.


title: Henry Tandey

text: Kaksikymmentä vuotta myöhemmin 1938 Neville Chamberlain vieraili Münchenissä neuvottelemassa Hitlerin kanssa Saksan aluelaajennusten estämiseksi ja uuden maailmansodan välttämiseksi. Vieraillessaan Hitlerin Berchtesgadenin vuoristohuvilassa Obersalzbergissa Chamberlain näki jäljennöksen Matanian maalauksesta. Hitler osoitti Tandeyn hahmoa ja sanoi miehen säästäneen hänen henkensä. Hän pyysi Chamberlainia välittämään Tandeylle kiitoksensa ja onnentoivotuksensa. Chamberlain välitti terveiset puhelimitse.


title: Henry Tandey

text: Lontoon pommitusten aikana 1940 Tandey kertoi toimittajalle: "Jospa olisin vain tiennyt mikä hänestä tulee. Kun näin kaikki hänen tappamansa miehet, naiset ja lapset, olin pahoillani, että päästin hänet menemään". Tandey ei voinut antaa itselleen anteeksi tätä periaatteessa hyvin jaloa tekoaan.


title: Planckin epookki

text: Planckin epookki on saksalaisen fyysikon Max Planckin mukaan nimetty ajanjakso maailmankaikkeuden historiassa, kun kaikkeus oli 10 s vanha. Planckin epookki on varhaisin hetki koko maailmankaikkeuden historiassa. Epookkia ei voida kuvailla nykytietämyksen mukaan yleisellä suhteellisuusteorialla, vaan sen kuvaamiseen tarvittaisiin kvanttigravitaatiomallia, jota ei olla vielä onnistuttu kehittämään. Luotettava tietämys epookista on siis erittäin vähäinen. Nykyfysiikan teoriat pätevät siitä alkaen, kun maailmankaikkeuden ikä oli noin yhden mikrosekunnin luokkaa.


title: Planckin epookki

text: Alkuräjähdyksen katsotaan alkaneen ajanhetkestä t=10 s (Planckin aika) eli ei ajanhetkestä t=0. Nykyisen tiedon mukaan Planckin epookin aikana kaikki perusvuorovaikutukset olivat "sulautuneita" yhteen eli olivat yksi voima. Planckin epookin lopussa gravitaatio irtaantui tasapainotilasta ja gravitonit eli gravitaation välittäjähiukkaset (ei löydetty) levittäytyivät koko maailmankaikkeuteen luoden painovoiman. Irtautumista kutsutaan spontaaniksi symmetriarikoksi.


title: Seututie 114

text: Seututie 114 on Turunväylältä Kauniaisten keskustaan kulkeva seututie. Se on yksi tärkeimmistä Kauniaisiin johtavista teistä. Tie on pääosin nelikaistainen, mutta Espoon ja Kauniaisten rajan tuntumassa sillä on kaksikaistainen osuus. Tien pituus on noin 1,7 kilometriä. Tien nopeusrajoitus on Espoon puolella 50 km/h ja Kauniaisten puolella 40 km/h. Tie on varsin vilkasliikenteinen: sen liikennemäärä on keskimäärin yli 10 000 ajoneuvoa vuorokaudessa.


title: Allan Tamlander

text: Allan Ossian Tamlander (s. 9. heinäkuuta 1930 Tampere) on suomalainen kirjailija. Tamlander voitti WSOY:n romaanikilpailun 1965 romaanillaan "Pullot".


title: Vaasan kauppahalli

text: Vaasan kauppahalli on goottilaistyylisesti rakennettu kauppahalli Vaasan keskustassa. Rakennus on kaavasuojeltu ja se onkin rakennustaiteellisesti ja kulttuurihistoriallisesti merkittävä. Rakennuksen on suunnitellut Vaasan silloinen lääninarkkitehti A. W. Stenfors ja se on rakennettu kahdessa osassa. Ensimmäinen osa, niin sanottu alahalli, valmistui 2. tammikuuta 1902. Jälkimmäinen osa, niin sanottu ylähalli, joka rakennettiin myös Stenforsin piirustusten mukaan, valmistui vasta vuonna 1927. Kulkuyhteys näiden kahden välille avattiin vuonna 1963. Vaasan kauppahallin rakennuttaja ja omistaja on Halli Oy, jonka perustivat hovioikeuden neuvos Oskar Rewell, lääninarkkitehti A. W. Stenfors ja pankinjohtaja K. H. Majantie vuonna 1900.


title: Leonberg (Baden-Württemberg)

text: Leonberg on kaupunki Böblingenin alueella, Baden-Württembergissä, Saksassa. Se sijaitsee noin 13 kilometrin päässä Stuttgartista länteen. Kaupunki tunnettaneen parhaiten siitä, että siellä kehitettiin aikoinaan uusi koirarotu: leonberginkoira.


title: Monacon Grand Prix 1982

text: Monacon Grand Prix 1982 oli kauden kuudes kilpailu. Se kilpailtiin tuttuun tapaan Monte Carlon katuradalla. Kilpailun voittoon ajoi Brabham-kuljettaja Riccardo Patrese, jolle voitto oli uran ensimmäinen. Kilpailua varjosti Gilles Villeneuven kuolema kaksi viikkoa aiemmin järjestetyn Belgian GP:n aika-ajoissa. Villeneuve olisi myös puolustanut edellisen kauden voittoaan. Ferrari osallistuikin kilpailuun vain yhdellä autolla, jota ajoi Didier Pironi.


title: Monacon Grand Prix 1982

text: Renault-kuljettaja René Arnoux otti jo kauden kolmannen paalupaikkansa, eturiviin hän sai rinnalleen Patresen. Arnoux ajoi viimeistä edellisellä kierroksellaan katuradan nopeusennätyksen. Hän kiersi 3 312 metrin mittaisen radan ajassa 1.23,281, mikä merkitsi 143,17 kilometrin keskituntinopeutta. Kymmenen nopeimman joukon täydensivät Bruno Giacomelli (Alfa Romeo), Alain Prost (Renault), Pironi, Keke Rosberg (Williams-Ford), Andrea de Cesaris (Alfa Romeo), Derek Daly (Williams-Ford), Michele Alboreto (Tyrrell-Ford) ja John Watson (McLaren-Ford).


title: Monacon Grand Prix 1982

text: Keke Rosberg oli aika-ajojen kuudenneksi nopein. Joka kerta kun hän yritti ajaa nopean kierroksen, jäi joku hortoilemaan hänen eteensä kapealla katuradalla. Rosbergilla oli käytössään vain yksi sarja renkaita, jotka oli valmistettu tosipehmeästä kumiseoksesta. Renkaat kestivät hyvin vain neljä kierrosta, mutta Rosbergin oli pakko yrittää vielä muutama ylimääräinen kierros. Seitsemännellä kierroksellaan hän teki parhaan aikansa ja silloin renkaat olivat jo aivan lopussa.


title: Monacon Grand Prix 1982

text: Lähdössä Arnoux piti sijansa, mutta Giacomelli ohitti Patresen ja nousi toiseksi. Patrese oli kolmantena ja perässä seurasivat Prost sekä Pironi. De Cesaris sai taaempaa hyvän lähdön ohitettuaan sekä Alboreton ja Rosbergin. Prost siirtyi pian Patresen ohi ja nousi kolmanneksi. Kierroksella 4 toisena olleen Giacomellin auton akseli alkoi oikkuilla ja edessä oli keskeytys. Muutoksia ei tapahtunut tuolla hetkellä, kunnes kierroksella 15 johdossa ollut Arnoux pyörähti niin että auto sammui. Edessä oli keskeytys ja Prost otti johtopaikan. Taaempana Rosberg ohitti Alboreton nousten viidenneksi. Pironi menetti autonsa keulan pienessä törmäyksessä, mutta se ei vaikuttanut merkittävästi hänen nopeuteensa.


title: Monacon Grand Prix 1982

text: Kisan luonne muuttui kun kierroksella 65 alkoi sataa lähes kaatamalla. Rosberg oli ensimmäinen, joka joutui keskeyttämään. Tallikaveri Dalylle uhkasi käydä samalla tavalla Tabac-mutkassa, mutta hän menetti vain takasiipensä. 74. kierroksella kilpailun kärjessä ajanut Prost täräytti autonsa shikaanissa päin suojakaiteisiin ja kisa oli ohi. Hänen jalkoihinsa tuli ruhjeita, mutta pahemmalta vältyttiin. Johtoon siirtyi Patrese, joka kuitenkin pyörähti Loews-mutkassa kierrosta myöhemmin saaden moottorinsa sammumaan. Pironi siirtyi johtoon, mutta hänen autonsa vauhti hiljeni yht'äkkiä paljon ja tunneliin tultaessa auto sammui. Epäselväksi jäi oliko syynä sähkövika vai polttoaineen loppuminen. Kilpailussa de Cesaris siirtyi johtoon, mutta häneltäkin loppui polttoaine ennen kuin hän ehti ohittaa Pironin. Johtoon olisi voinut siirtyä Daly, joka oli menettänyt autonsa etu- ja takasiivet, mutta hänen vaihdelaatikkonsa jumittui ja joutui keskeyttämään ennen viimeistä kierrosta. Patrese, joka oli saanut Brabhaminsa uudelleen käyntiin alamäen ansiosta, nousi kilpailun johtoon ja ajoi helppoon voittoon kun seuraavana maaliin päässyt Nigel Mansell jäi hänestä kierroksen. Palkintokorokkeelle Patresea seurasivat keskeyttämään joutuneet Pironi ja de Cesaris.


title: Monacon Grand Prix 1982

text: Keke Rosberg jäi ahtaalla radalla lähdön jälkeen hiukan puristuksiin. Ensimmäisen kierroksen jälkeen hän oli kahdeksas. Vasta 21. kierroksella Rosberg pääsi livahtamaan edellään ajaneen Michele Alboreton ohitse ja hän alkoi ajaa takaa 15 sekunnin päässä ollutta johtoryhmää.


title: Monacon Grand Prix 1982

text: Kierroksella 43 Rosberg sai de Cesarisin kiinni. De Cesarisin moottorin sytytyksessä oli vikaa ja se vuoti myös hiukan öljyä. Tästä huolimatta Rosberg ei millään päässyt hänen ohitseen. De Cesarisille heilutettiin sinistä lippua merkiksi siitä, että hänen olisi päästettävä nopeampi auto ohitseen. Hän ei lipuista välittänyt. Periaatteessa ei sinisistä lipuista tarvinnutkaan välittää, sillä autot olivat samalla kierroksella. Ei Rosbergkaan olisi vastaavassa tilanteessa päästänyt kaveria ohitseen.


title: Monacon Grand Prix 1982

text: Rosberg ajoi de Cesarisin vaihdelaatikon tuntumassa ja yritti vihdoin ohitse. De Cesaris nosti jalkansa kaasulta juuri kun Rosberg oli lähtemässä ohitukseen. Rosberg ei voinut muuta kuin jarruttaa äkkiä ja kääntää autoa sivulle. Auto hyppäsi reunakiveykselle ja sen etupään ripustus rikkoutui. Rosbergin kisa keskeytyi siihen.


title: Italian vuoristojoukot

text: Italian vuoristojoukot eli "vihreät liekit" tai "alpinistit" syntyivät vuonna 1872, jolloin kapteeni Giuseppe Perrucchetti ehdotti niiden perustamista sotilaslehteen kirjoittamassaan artikkelissa ja jo saman vuoden aikana muodostettiin kuninkaallisella määräyksellä 15 komppanian suuruinen Alppien puolustamiseen sopiva sotilasyksikkö, vuoristojoukot. Ne saivat tulikasteensa vuonna 1896 Abessinian sodassa. Etiopialaiset joukot tuottivat vuoristojääkäreille kovan mieshukan, jääkärit menettivät viidestäsadasta miehestään 450 ja näiden mukana kaatui myös joukkojen komentaja.


title: Italian vuoristojoukot

text: Ensimmäisen maailmansodan aikana vuoristojoukot taistelivat Itävalta-Unkarin vastaisella rajalla. Sodan aikana tuhannet sotilaat saivat surmansa Alppien lumivyöryissä. Tappioluvut osoittavat, ettei vuorilla sotiminen ollut helppoa: vuoristojoukot menettivät tappioina yli neljäsosan. Vuorilla taisteltaessa etulyöntiasemassa on yleensä se osapuoli, jonka asemat sijaitsevat korkeammalla. Niinpä sekä italialaiset että itävaltalaiset alkoivat kaivaa tunneleita vuorten alle ja täyttivät niitä räjähteillä. Vuori puolustajineen voitiin räjäyttää sananmukaisesti ilmaan.


title: Italian vuoristojoukot

text: Ensimmäisen maailmansodan jälkeen suurin osa Alpinirykmenteistä hajotettiin, mutta fasistien noustua 1920-luvulla valtaan niitä alettiin muodostaa uudelleen.


title: Italian vuoristojoukot

text: Toisessa maailmansodassa vuoristojoukot taistelivat Ranskassa, Albaniassa, Jugoslaviassa, Neuvostoliitossa ja Kreikassa. Suurimmat tappiot muodostuivat kolmen divisioonan (Tridentina, Julia ja Cuneense) taisteluissa itärintamalla. Tosin vuoristojoukkoja ei sijoitettu Kaukasuksen vuorille vaan arolle. Ne joutuivat sellaisiin taisteluihin, joihin niitä ei ollut koulutettu, kuten panssarintorjuntaan ja kamppailuun avoimella taistelukentällä. Tammikuussa 1943 italialaiset joutuivat mottiin itärintaman puolustuksen murtuessa. Osa joukoista onnistui suurin tappioin murtautumaan motista. Esimerkiksi Tridentina-divisioonasta palasi omille linjoille kolmasosa ja Juliasta ainoastaan kymmenesosa. Cunensee tuhottiin täydellisesti.


title: Leamington Spa

text: Leamington Spa (koko nimi Royal Leamington Spa, usein pelkästään muodossa Leamington) on kylpyläkaupunki Warwickshiren kreivikunnassa Keski-Englannissa. Kaupunki on nimetty sen läpi virtaavan Leamjoen mukaan. Vuoden 2011 väestönlaskennan mukaan siellä oli noin asukasta ja se oli Warwickshiren kolmanneksi suurin kaupunki.


title: Leamington Spa

text: Leamington Spasta kolme kilometriä itään kasvanutta ikivanhaa tammea, ns. Midland Oakia, pidettiin historiallisesti Englannin keskipisteenä. Paikkakunta oli pieni maalaiskylä 1780-luvulle saakka, jolloin siitä tuli tervehdyttävien mineraalivesiensä ansiosta Yrjöjen aikakauden yläluokan suosima lomakohde. Vieraillessaan kaupungissa vuonna 1838 kuningatar Viktoria salli, että sen nimessä voidaan käyttää määritettä "Royal" (’kuninkaallinen’). Yrjöjen aikakauden arkkitehtuuria edustavat muun muassa ostoskatu The Parade (1810–30) ja kylpylän pumppuhuone (1814). Kaupungissa on pelattu nurmitennistä 1870-luvulta asti ja se ylpeileekin olevansa pelin synnyinsija.


title: Leamington Spa

text: 1900-luvulla Leamington Spahan syntyi teollisuutta, etunenässä autoteollisuutta. Perinteisen teollisuuden rinnalle on tullut myöhemmin etenkin peliteollisuutta. Kaupunki on edelleen suosittu loma- ja kylpyläkohde lyhyen ajomatkan päässä Coventrystä ja Birminghamin suurkaupunkialueesta.


Jumala teitä siunatkoon, herra Rosewater tai Helmiä sioille on Kurt Vonnegutin kirjoittama romaani, joka julkaistiin vuonna 1965. Vonnegutin muiden teosten tapaan se on vahvasti mustan huumorin ja satiirin sävyttämä. Yhdysvalloissa kirjaa on jopa poistettu koulujen kirjastoista sekä sensuroitu kahdessa osavaltiossa.


title: Jumala teitä siunatkoon, herra Rosewater

text: Teoksen juoni keskittyy ihmisystävällisen miljonäärin, jopa hieman hullun Eliot Rosewaterin ympärille. Rosewater jättää upeat asuinsijansa ja muuttaa tunkkaiseen vinttikamariin rapistuvaan Rosewaterin kaupunkiin. Kaupungissa asuu voimakkaan teollistumisen ja automaation vuoksi vain tarpeettomia ihmisiä. Eliot sijoittautuu näiden onnettomien surkimusten keskelle ja alkaa auttaa heitä. Hän perustaa puhelinpalvelun johon ihmiset voivat soittaa ja kertoa ongelmistaan. Hyväntekijänä hän jakaa lääkkeitä ja voiteita kipuihin sekä auttaa rahallisesti. Eliotin kuluttaessa sukunsa perustaman Rosewater-säätiön rahoja eräs juristi huomaa tilaisuutensa: juopotteleva hyväntekijä Eliot voitaisiin todistaa mielisairaaksi ja näin säätiön perintöasiat hoituisivat järkevällä tavalla. Aikeet kuitenkin epäonnistuvat ja lopulta Eliot saa pitää säätiön itsellään – Vonnegutin luoman tieteiskirjailija Kilgore Troutin tullessa apuun.


title: Cobra Commander

text: Cobra Commander on Action Force -universumissa esiintyvä superroisto ja päävihollinen. Hasbron luoma hahmo esiintyi ensimmäisen kerran vuonna 1982 G.I. Joe: A Real American Hero lelusarjassa. Cobra Commander johtaa Cobra-terroristijärjestöä, jonka tunnettuja tukikohtia ovat Cobra-saari ja Springfieldin pikkukaupunki.


title: Cobra Commander

text: Marvelin sarjakuvassa Cobra Commanderin historiasta ei tiedetä paljon, mutta hän oli sinnikäs pienyrittäjä, jolle oli kova pala nieltäväksi, kun hänen rakas isoveljensä Danny kuoli auto-onnettomuudessa. Toisessa autossa olleet Snake Eyesin äiti, isä ja veli kuolivat, ja Cobra Commander syytti perheen ainoaa eloonjäänyttä, Snake Eyesiä isoveljensä kuolemasta. Cobra Commander sai myöhemmin tietää, että suuret yhtiöt aikovat raivata hänen kaltaisensa "pienet ihmiset" pois tieltä. Tämän seurauksena hän alkoi kulkea hämärissä seuroissa ja veti puoleensa koko ajan hämärää porukkaa. Kun hänellä oli tarpeeksi liittolaisia, hän perusti terroristijärjestön, joka valloitti pieniä kaupunkeja ja otti näiden kaupunkien asukkaita miehikseen. Cobra Commander risti tämän järjestön nimeksi Cobra, jonka tehtävänä oli maailmanlaajuinen valloitus. Cobra Commander otti järjestöön monia tunnettuja terroristeja, kuten Baroness, ja kidnappasi tärkeän poliitikon, jonka alkuperäinen Action Force pelasti. Cobra Commander ja Baroness pääsivät kuitenkin pakoon. Cobra Commander otti yhä lisää vaikuttavia tekijöitä palvelukseensa, kuten Croc-Master, Zartan ja Destro. Cobra Commander taisteli monta kertaa Action Forcea vastaan.


title: Cobra Commander

text: Cobra Commander sai tietää, että hänellä oli poika nimeltä Billy. Hän aikoi ottaa Billyn seuraajakseen, mutta Billy ei pitänyt isänsä teoista. Niinpä Billy perusti vastarintaliikkeen, joka aikoi vielä tuhota Cobran.


title: Cobra Commander

text: Cobra Commander jäi Destron kanssa ansaan Kuilu I:n tuhouduttua. Kaksikko pääsi kuitenkin pois, ja Cobra Commander lähti etsimään Billyä, joka oli menettänyt oikean silmänsä ja vasemman jalkansa. Kun Fred VII rakensi Billylle mekaanisen jalan, tämä lähti pois, kun Cobra Commander aikoi ottaa Fred VII:ltä haarniskan. Sen avulla hän valloittaisi maailman. Cobra Commander lähti Billyn perään, mutta Fred VII ampui häntä selkään, mikä tappoi hänet. Fred VII hautasi ruumiin ja otti Cobra Commanderin paikan. Fred VII:n oikean henkilöllisyyden tiesivät kuitenkin Raptor, Dr. Mindbender ja Zartan.


title: Cobra Commander

text: Oikean Cobra Commanderin palattua seurasi Cobra-saaren sota, jossa oikea Cobra Commander voitti ja lukitsi kaikki vihollisinaan pitämänsä rahtilaivaan, jonka hän hautasi tulivuoren sisälle. Tässä olivat Fred VII, Raptor, Firefly, Dr. Mindbender, Zartan, Billy ja lukuisat Cobran sotilaat.


title: Cobra Commander

text: Zartan ja Billy johtivat pakoyritystä mutta Firefly ei liittynyt siihen, vaan lähti rahtilaivan syvimpiin osiin, josta hän löysi Cobra-saaren sodassa vahingoittuneita BATeja (Battle Android Trooper). Firefly käski ne kaivamaan samalla, kun Billyn ja Zartanin johtamat vangit kaivoivat. Kaikki, jotka pääsivät pakoon, kuitenkin kuolivat Billyä ja Zartania lukuun ottamatta ruokamyrkytykseen. Cobra Commanderilla oli täydellinen lista kuolleista vangeista, joihin kuuluivat myös Firefly. Kuitenkin Firefly löysi Serpentorin ruumiin, jonka päälle hän laittoi vanhan univormunsa, mikä hämäsi jopa itse Cobra Commanderiakin.


title: Cobra Commander

text: Firefly muunsi ninjatemppunsa moderneiksi aseiksi ja voitti BATien avulla Storm Shadowin, Snake Eyesin, Punaiset ninjat ja kolme Storm Shadowin joukkoon kuulunutta ninjaa. Firefly soitti Cobra Commanderille ja tarjosi tälle Kuilu III:sen olinpaikkaa, joka oli Utahin autiomaan alla.


title: Cobra Commander

text: Chris Latta ääninäytteli Cobra Commanderia vuosina 1985-1986 animaatiosarjassa Action Force.


title: Cobra Commander

text: Cobra Commander suunnitteli luovansa pimeyden pyramidin Maan ympärille. Hän tuhosi G.I. Joen tukikohdan avaruudessa ja antoi Zartanin kytkeä pimeyden säteet päälle sitä mukaa, kun jokainen neljästä kuutiosta suuntautunut säde kohoaisi kohti heidän tukikohtaa avaruudessa. Cobra Commanderin suunnitelma onnistuu ja osa maailmasta vajoaa pimeyteen, jonka myötä kaikki Maan energialähteet sammuivat. Crimsonin veljekset kuitenkin pettävät hänet ja saivat omien kätyreiden avulla avaruusaseman haltuunsa. Cobra Commander joutui olemaan kaksikon alaisena ja toteuttamaan heidän suunnitelmaansa. Cobra Commander raivostuu kuitenkin, kun avaruusasemalla Joen joukot ottavat tilanteen haltuun ja kytkevät pimeyden pyramidin pois päältä. Tämän myötä Cobra Commander ottaa tilanteen takaisin hallintaansa ja käskee Destroa luomaan uuden matalakorkeuksisen pimeyden pyramidin. Pian kuitenkin G.I. Joen joukot hyökkäävät hänen tukikohtaansa ja Cobra Commander päättää paeta paikalta hävittäjän kyydissä yhdessä Crimson kaksosten kanssa. He matkasivat kohti keskustaa jossa Crimsonin kaksosilla oli salainen ase käytössään. Satin, Shipwreck ja Snake Eyes estivät kuitenkin heidän aikeet ja pakenivat paikalta ennen rakennuksen tuhoutumista. Cobra Commander joutui lopulta naamioitumaan ja pakeni metrolla yhdessä Baronessin, Crimsonin kaksosten ja Destron kanssa.


title: Cobra Commander

text: Cobra Commander on löytänyt itselleen uuden tukikohdan ja on palkannut Dreadknocksit ja Storm Shadown, Zartanin ohella miehistöönsä. Hän käskee Zartania soluttautumaan maailmanlaajuisen puolustusturvakeskuksen rakennukseen ja räjäyttämään sen. Huomattuaan että Zartan epäonnistui tehtävässään Cobra Commander lähtee suivaantuneena kohti rakennusta yrittäen tuhota sen itse. Hän onnistuu saamaan hieman tuhoa aikaan, mutta joutuu lopulta perääntymään joukkoineen. Seuraavaksi hän yritti Crimson kaksosten ja Destron avulla tuottaa ydinkärkiä, jotka asenettiin Crimson kaksosten omistamien pikaruokaloitten katoille. Suunnitelma ei kuitenkaan käynyt toteen, kun Roadblock huomasi Cobra Commanderin pommikartan olleen identtinen Red Rocket pikaruokaloitten sijaintien kanssa. G.I. Joen joukot onnistuivat lopulta purkamaan jokaisen ydinkärjen. Hän yritti varastaa myös G.I. Joen satelliitin, mutta se putosi kiertoradaltaan Afrikkaan, jonne hän lähetti Storm Shadown hakemaan hänelle. Storm Shadow ei kuitenkaan onnistunut tehtävässään, kun satelliitti tuhoutui G.I. Joen ja Cobran välisessä kamppailussa.


title: Cobra Commander

text: Cobra Commander yritti seuraavalla kerralla valloittaa maailman tuhoamalla tunnin välein öljylaivoja, mikäli YK ei suostuisi luovuttamaan alueitaan hänelle. Breaker onnistui kuitenkin selvittämään Cobran kauko-ohjaimen taajuuden josta ne ovat lähtöisin ja Joen joukot onnistuivat estämään hänen aikeensa. Cobra Commander yritti vielä uhkailla maailmaa tohtori Shakurin lavalaitteella. Hän onnistui sieppaamaan Shakurin, jonka hän sai rakentamaan laitteensa mielenhallintalaitteen avulla. Cobra Commander ei kuitenkaan ehtinyt käyttää laitetta, kun Joen joukot tuhosivat laitteen.


title: Cobra Commander

text: Charlie Adler ääninäytteli Cobra Commanderia vuoden 2009 animaatiosarjassa .


title: Cobra Commander

text: Firefly ampuu raketin YK:n rakennuksen sisälle, jossa seinälle ilmaantuu hologramminen ruutu, jonka välityksellä Cobra Commander kertoo uhkaavansa tuhota kansakuntia, mikäli jokainen johtaja ei suostuisi luovuttamaan ne hänelle. Todistaakseen olevansa tosissaan hän tuhoaa Moskovan tappaen yli 10 miljoonaa asukasta.


title: Cobra Commander

text: Myöhemmin Cobra Commander pitää puheen joukoilleen tukikohdassaan pohtien miksi he ovat aikaisemmin hävinneet taistonsa. Hän vakuuttaa tilanteen kuitenkin muuttuvan tästä päivästä eteenpäin ja tappavansa kaikki vähänkin heikkoutta osoittavat sotilaat, kuten kävin Majuri Bluddille. Sittemmin hän päätti tuhota satunnaisesti lisää kaupunkeja, kun kukaan ei ollut vieläkään suostunut hänen lunnaisiin. Hän asetti ensimmäiseksi kohteeksi Washingtonin, kunnes G.I. Joen joukot Duken johdolla pääsivät murtautumaan hänen tukikohtaansa Springfieldissä. Cobra Commander meni turvaan ohjaamokeskuksessa olleeseen viereiseen huoneeseensa. Duken ilmannuttua paikalle hän yritti pysäyttää hiukkastykin laukaisemista, mutta ei onnistunut. Samassa Cobra Commander näyttäytyy läpinäkyvän oven takaa ja kertoo ettei häntä voi enää pysäyttää. Duke yrittää ampua hänet, mutta turhaan sillä ovi on luodin ja pommin kestävä. Duke ampuu vielä lukkon rikki ja Cobra Commander olettaa että Duke luulisi oven avautuvan sitä kautta. Sitä vastoin Duke antaa hiukkastykille uudet koordinaatit kohti Cobra Commanderin päämajaa ja komentaja jää myös loukkuun huoneeseensa, jonne isku suuntautuu.


title: Cobra Commander

text: Joseph Gordon-Levitt esitti Cobra Commanderia vuoden 2009 elokuvassa, jossa se tunnetaan pelkästään nimellä The Commander.